Samurai Putih: Samurai Berd4rah Russia

Selepas tamat P3rang Saudara Rusia (PSR) pada tahun 20-an, orang Rusia yang menolak pemerintahan geng Bolshevik diterajui Vladimir Lenin memilih menetap di luar Rusia seperti Manchuria dan utara China. Ramai menyangka peluang mereka melihat kembali penguasaan kumpulan anti-k0mun1s di Motherland sudah berakhir. Hakikatnya, peluang itu terbuka dengan syarat mereka berkhidmat sebagai t3ntera Jepun dalam P3rang Dunia Kedua (WWII)!

Pihak Jepun mula membina kembali hubungan mereka dengan bekas anggota T3nter Putih di Manchuria pada tahun 20-an. Apabila T3ntera Kwantung menduduki wilayah tersebut pada tahun 1931, sebahagian besar orang Rusia menyokong kempen negara Matahari Terbit itu terhadap t3ntera China.

Selepas Manchuria tumbang, Jepun menyusun semula wilayah itu dan ia merangkumi Manchuria dan kawasan pedalaman Mongolia. Wilayah itu dikenali sebagai Manchukuo dengan Maharaja Pu Yi, maharaja terakhir China ditabalkan sebagai pemerintahnya. Namun begitu, Pu Yi hanyalah boneka Jepun di mana kuasa sebenar pemerintahan terletak di tangan para penasihat dan t3ntera Jepun.

Bagi kedua-dua pihak, Jepun dan Rusia berkongsi kebencian yang sama terhadap k0mun1sme. Justeru, mereka harus bersatu dalam pep3rangan seterusnya iaitu menakluk Kesatuan Soviet dan menghalau terus geng k0munis keluar dari bumi Rusia. Di bawah ideologi rasmi Manchukuo, orang Rusia dianggap setara dengan orang Jepun, Mongol, Cina dan Korea serta dianggap penduduk asal wilayah berkenaan.

Veteran-veteran PSR ini disukai oleh pihak Jepun kerana bersedia berkorban dan melakukan apa saja demi menghapuskan agenda k0mun1sme. Selain ditugaskan untuk tugas perisikan, sesetengah detasmen dihantar sebagai pengawal kemudahan-kemudahan pengangkutan penting dan melawan pejuang-pejuang partisan China dan Korea.

Tetapi jika Tokyo merasakan mereka akan tunduk begitu saja, ‘samurai putih’ ini mempunyai agenda mereka tersendiri. Mereka lebih cenderung kepada positif untuk agenda Lingkungan Kemakmuran Asia Timur Raya (LKATR) walaupun tidak berpuas hati hasrat tuan baru mereka mahu merampas tanah Rusia sehingga ke Pergunungan Ural.

Justeru, sebarang perkara yang dianggap bertentangan dengan nilai Rusia semasa dalam kelas akan ditapis sehabis mungkin oleh rekrut-rekrut baru ini. Seorang rekrut bernama Golubenko pernah bercerita, “Kami tapis apa yang diajar pengajar-pengajar kami dan membuang nilai-nilai palsu, semangat Nippon yang bertentangan dengan semangat Rusia.”

Satu unit ‘samurai putih’ yang terkenal ialah detasmen Asano yang diterajui Mejar Asano Makoto. Kekuatan unit berbeza-beza dari 400 kepada 3,500 orang. Unit ini ditubuhkan pada hari sama keputeraan Maharaja Hirohito iaitu 29 April 1938 terdiri daripada pasukan infantri, kavalri dan artileri. Walaupun keseluruhan anggotanya ialah orang Rusia, mereka tetap dipantau oleh pegawai-pegawai pemerintah Jepun.

Pendek kata, detasmen Asano boleh dianggap sebagai unit rahsia t3ntera Jepun sekiranya mereka merancang meny3rang Kesatuan Soviet. Antara tugas mereka ialah menawan atau memvsnahkan jambatan, memvsnahkan unit komunikasi, menyusup masuk ke dalam t3ntera Soviet, mer4cun sumber bekalan air dan dapur mereka.

Potensi mereka diuji sebanyak dua kali oleh Jepun di Tasik Khasan (1938) dan Khalkhin Gol (1939). Detasmen Asano dikatakan terlibat dalam dua pert3mpuran tersebut walaupun mereka hanya berperanan sebagai penyoal tahanan p3rang Jepun berbangsa Rusia.

Bagaimanapun, itu tidak menghalang kewujudan khabar angin unit ini mencetuskan huru-hara dalam kalangan t3ntera mvsvh. Misalnya semasa Pert3mpuran Khalkhin Gol, sekumpulan t3ntera kavalri dari T3ntera Republik Rakyat Mongolia terserempak dengan sekumpulan t3ntera berkuda Asano. Mereka diajak menyertai mereka, satu kesilapan besar.

Dalam perjalanan, kumpulan tersebut diserang oleh t3ntera berkuda yang menyertai mereka. Sedarlah pihak Mongolia bahawa ‘t3ntera’ yang menyertai mereka sebenarnya anggota detasmen Asano. Kumpulan tersebut bagaimanapun berjaya melarikan diri tetapi kehilangan ramai anggota unit mereka.

Beberapa hari sebelum Operasi Barbarossa, Jepun dan Kesatuan Soviet memeterai perjanjian damai sekaligus menghentikan konflik bers3njata antara kedua-dua belah pihak. Dengan pemeteraian perjanjian tersebut, ia menamatkan terus rancangan bl1tzkr1eg Jepun di Timur Jauh Rusia yang dikenali sebagai Pelan Kantokuen. Ia juga menamatkan cita-cita penaklukan Jepun ke atas Kesatuan Soviet.

Dengan perubahan ini, detasmen Asano ditukar peranan dari unit rahsia kepada sebahagian daripada Rejimen R4ifal Ke-162. Namun begitu, itu tidak menghalang Jepun menghargai ‘samurai putih’ mereka. Pada Mei 1944, adinda Hirohito, Putera Mikasa Takahito mengadakan lawatan ke Manchukuo dan menyeru agar latihan dan keazaman t3ntera Rusia dan Jepun dipertingkatkan.

Berikutan Operasi Barbarossa dan tentangan sengit Kesatuan Soviet, ia mula mempengaruhi populasi Rusia Manchukuo untuk bangkit melawan Jepun. Kebanyakan pegawai ‘samurai putih’ mula bekerjasama dengan Soviet dengan Gurgen Nagolyan, salah seorang ketua unit merupakan ejen NKVD (agensi polis rahsia Soviet).

Pada 9 Ogos 1945, T3ntera Merah Soviet tiba di Manchuria dan populasi Rusia memberi reaksi berbeza terhadap pihak Jepun. Walaupun ada yang terus setia dengan Jepun, kebanyakan orang Rusia bangkit menentang dengan membentuk kumpulan m1litan dan mengawal petempatan awam sebelum diserahkan kepada t3ntera Soviet.

Berikutan hubungan baik t3ntera Soviet dengan veteran-veteran PSR ini, mereka kadang-kadang dipertanggungjawabkan mengawal keselamatan di sesetengah kemudahan. Tetapi hubungan baik itu tidak bertahan lama apabila Moscow mengutus unit-unit SMERSH (unit risik balas Soviet semasa WWII) ke Manchuria.

Bagi Moscow terutama Joseph Stalin, kewujudan komuniti Rusia di Manchuria dan utara China bukan satu rahsia. Ini kerana komuniti ini sentiasa diawasi mereka selamaa bertahun-tahun termasuk aktiviti-aktiviti ‘samurai putih’.

Semua anggota komuniti Rusia ditahan dan dibawa kembali ke Kesatuan Soviet secara besar-besaran. Veteran-veteran PSR bertaraf pegawai dihukum m4ti oleh anggota SMERSH manakala bakinya dikenakan hukuman p3njara sehingga 15 tahun di kem-kem Gulag. Dengan tindakan tersebut, tamatlah sudah riwayat impian veteran T3ntera Putih Rusia dan isyarat kepada warga Rusia lain untuk tidak mengulangi perkara sama yang dilakukan mereka.

RUJUKAN:

Egorov, Boris. (2020). How ‘Russian samurai’ f0ught for Japan in World War II. Russia Beyond. https://www.rbth.com/history/332269-russian-samurai-f0ught-for-japan


Kenapa Malaysia Hantar Tentera Naik Pesawat Komersial?

Ada lagi malaun politik yang nampak gaya tak ada modal untuk menyerang lawan politik mereka menggunakan pasukan keselamatan sebagai political bullet.

Baru ni ada pihak mempersoal kenapa pasukan pengaman kita di Lubnan dihantar kesana dengan pesawat komersial.

Penggunaan pesawat komersial bagi menghantar pasukan keselamatan bukan benda baru. Ia adalah praktis yang biasa dilaksana oleh kebanyakan angkatan tentera termasuk Malaysia.

Sewaktu Perang Teluk, Amerika Syarikat sendiri mengatur gerak battalion infantri mereka di Saudi dengan pesawat komersial. Mereka ditempatkan di Saudi sebelum menceroboh masuk ke Iraq dimana waktu itu sempadan Saudi Iraq dijadikan staging point manakala lapangan terbang domestik berhampiran dan pangkalan udara milik Saudi dibuka untuk mendaratkan pesawat komersial tersebut yang membawa sejumlah besar anggota tentera yang akan terlibat dengan perang di Iraq.

Situasi sama berlaku apabila pihak Ethiopia juga menyewa khas pesawat komersial untuk menghantar pasukan pengaman mereka ke Eritrea.

Sewaktu insiden Lahad Datu, satu rejimen Askar Melayu diterbangkan terus dari Pengkalan Chepa ke lapangan terbang Lahad Datu untuk meningkatkan jumlah pasukan keselamatan kita dalam masa singkat.

Kenapa pesawat komersial?

Ia lebih ekonomikal dan boleh membawa lebih ramai anggota pasukan keselamatan. Biasanya pesawat komersial digunakan untuk menempatkan pasukan di tempat berhimpun jauh dari garisan hadapan. Ia lebih pantas dan dari aspek Malaysia, kebanyakan lapangan terbang awam terletak berhampiran dengan pangkalan tentera jadi proses atur gerak menjadi lebih pantas.

Untuk operasi jauh didalam kawasan takluk musuh atau hampir dengan garisan hadapan konflik barulah pesawat pengangkut tentera digunakan. Biasanya ia melibatkan lintasan udara dengan menurunkan pasukan dengan payung terjun dan ini dilaksana oleh pasukan khusus seperti Briged Para atau Grup Gerak Khas atau Pasukan Khas Laut yang mana operasi mereka memerlukan penghantaran dibuat jauh didalam kawasan taklukan pasukan musuh dan keupayaan pesawat pengangkut tentera udara yang dilengkapi penderia dan perlindungan dari serangan udara memberikan kelebihan berbanding pesawat komersial.

Secara mudah apabila ada operasi khusus atau penghantaran pasukan digarisan hadapan maka pesawat tentera akan digunakan tetapi bilamana adanya keperluan untuk mengaturgerak sejumlah besar pasukan tentera dalam masa singkat maka penggunaan pesawat komersial juga diambil kira.

Sewaktu OPS Piramid, kebanyakan pejalar di Mesir dibawa keluar dengan pesawat C130H milik TUDM. Mereka kemudiannya diterbangkan dari Saudi dengan pesawat komersial.

Kenapa?

Walaupun kapasitinya tidak sepadan dengan pasawat B747 atau A330 ia lebih sesuai memandangkan keadaan konflik yang berbahaya kepada keselamatan pesawat komersial.

Pemindahan pasukan dari low intensity area to high intensity area biasanya akan menggunakan pesawat tentera.

Dalam kes Lubnan, pasukan pengaman kita mendarat di lapangan terbang Beirut, jauh dari kawasan operasi mereka jadi ia tidak memerlukan pesawat tentera. Lagipun pangkalan hadapan pasukan pengaman kita tak ada pangkalan udara. Hatta Peranchis sendiri yang juga antara pasukan pengaman yang ada disana juga menghantar tentera mereka dengan pesawat komersial.

Apa yang pelik.

Yang pelik bila ada orang bangsat jadikan perkara ini isu politik.

Dalam keadaan konflik, penggunaan pesawat tentera dan komersial adalah seiring. Pengerahan aset komersial bagi membantu jentera perang bukan benda baharu.

Material perang seperti bekalan persenjataan, peluru dan makanan, modul modul perintah bagi markas medan,kenderaan tempur,set artileri, kontena dan jentera berat adalah kargo biasa yang dibawa pesawat pengangkut tentera. Kargo ini pula dibawa bergantung kepada saiz pesawat samada pesawat tersebut pesawat pengangkut taktikal atau pengangkut strategik.

Benda ni bukan baru dan pengerahan atau penggunaan aset awam atau swasta ini, ia tidak terhad dengan angkatan udara semata mata.

Sewaktu Konflik Falklands, UK membuat kerahan keatas kapal kapal milik awam untuk menyokong operasi armada Royal Navy. Sejumlah hampir 100 buah kapal pelbagai saiz, dari kapal kontena hingga bot tunda diaturgerak bersama sama kapal perang UK untuk Operation Corporate.

Soviet Union sendiri melalui sistem penerbangan mereka iaitu Aeroflot menerbangkan sejumlah jet penumpang yang mempunyai asas rekabentuk yang sama dengan pesawat pengangkut dan pesawat pengebom angkatan udara Soviet dengam tujuan – ia boleh dikerah dan diatur gerak untuk sokongan logistik dan mengangkut material serta pasukan tentera bilamana perang tercetus dalam masa singkat.

Malaysia melalui polisi Pertahanan Menyeluruh atau HANRUH juga menetapkan aturgerak aset awam dan swasta bagi membantu operasi Angkatan Tentera Malaysia jika negara terjun ke kancah konflik bersenjata.

Jangan tak tahu, agensi seperti JKR dan KTM serta pemilik lebuhraya, pelabuhan,syarikat perkapalan serta rangkaian logistik darat dan udara pada waktu konflik boleh dikerah dan diletakkan dibawah tadbir urus tentera untuk melicinkan aliran logisitik tentera.

Polisi ni dah lama wujud dan ramai orang tak tahu sebab sibuk layan politikbodoh dan membaca bahan picisan dimedia sosial yang entah isi apa pun tak ada.


Piramid Tengkorak Kepala Binaan Empayar Timurid

Seorang ahli arkeologi Soviet, Mikhail Gerasimo  telah menemui sebuah makam yang diperbuat daripada zamrud pada tahun 1941. Isi di dalamnya, terdapat sekujur tubuh, 5 kaki 7 inci dan terdapat kesan luka di bahagian kaki sebelah kanan dan sikunya. Setelah dikaji dan dibuat penelitian terperinci, ahli sejarawan mengesahkan bahawa mayat tersebut merupakan jasad seorang penguasa yang kejam dan sangat berkuasa pada abad ke-14, iaitu Timurlane.

Timur Si Tempang

Timur dianggap tempang oleh para sejarawan berdasarkan penemuan tersebut. Terdapat dua teori kuat yang berkaitan dengan isu ini. Pertama, Timur telah meyertai tent3ra upahan sejak umur beliau diangka 20-an. Semasa perkhidmatan, beliau pernah terlibat dalam satu pertengkaran yang menyebakan kaki beliau dip4n4h dan luk4 itu kekal hingga ke akhir hayatnya.

Teori yang lain pula, Timur mendapati aktiviti penjualan h4r4m sangat menguntungkan pada hematnya. Oleh hal yang demikian, beliau telah mencvri dan menjual kambing peliharaan jirannya untuk keuntungan persendirian dan apabila jirannya mendapat tahu kegiatan Timur, maka Timur telah dihvkvm dengan setimpalnya oleh penternak kambing yang dicvri tersebut.

Disebabkan beliau tidak mampu berjalan dengan sebaiknya, insiden ini telah menyebabkan beliau mendapat gelaran Timur Si Tempang (Timur The Lame) atau panggilan dalam bahasa Turki, Timur-i-Leng dan disebabkan orang-orang Eropah gemar tersasul menyebut Tamerlane, maka sehingga hari ini, individu ini dipanggil sebagai Timurlane.

Timurlane telah lahir pada tahun 1336, semasa berlakunya perpecahan kuasa pemerintahan cucu Genghis Khan. Kuasa pemerintahan di timur, digelar Moghulistan manakala di barat pula dikenali sebagai Transoxiana. Bapa Timurlane, Taraqai, merupakan seorang pengusaha kecil dari suku Barlas, yang menetap secara nomad di selatan Samarkand, Transoxiana. Kehidupan suku yang berpindah randah ini, sebenarnya tertumpu kepada survival hidup untuk mendapatkan sumber makanan,mengikut perubahan musim.

Pada tahun 1357, pemerintah Transoxiana telah meningg4l duni4. Kekosongan pada tampuk pemerintahan ini, telah mendorong Timur untuk bekerjasama dengan orang Khan dari Moghulistan untuk mengukuhkan lagi kedudukannya sebagai pemimpin sukunya, untuk mendapatkan takhta Transoxiana.

Walaubagaimanpun, anak kepada pemerintah Khan, Ilyas Khoja telah diisytiharkan sebagai raja baru Transoxiana. Perkara ini kurang disenangi oleh Timur. Menurut Hamka, dalam bukunya Sejarah Umat Islam, cita-cita Timur ialah jika hanya Satu Tuhan yang berkuasa di langit, maka didunia ini pun hendaknya satu raja pula yang berkuasa, iaitu dirinya sendiri.

Pada 1366, Timur telah mengorak langkah, bersepakat dengan abang iparnya, Amir Husayn yang bersekongkol dengan orang Khan dari Moghulistan, telah menawan keseluruhan kawasan pemerintahan Transoxiana. Bagi Timur yang gil4k4n kuasa, beliau tidak mahu berkongsi kuasa. Maka, Husayn telah dibvnvh, lantas Timur mengisytiharkan dirinya sebagai penguasa yang tiada tandingan.

Pada 1401, Timur telah memasuki Syria dari bahagian utara, dan seterusnya memb4nt4i keseluruhan penduduk negeri Halab (Aleppo).  Timurlane merupakan seorang penganut agama Islam yang bermazhabkan Sunni dan bertariqat Naksyabandiyah.

Maka, seluruh penduduk Muslim di negeri itu telah dip3ngg4l kepal4nya dan disusun cantik seakan gunung-ganang yang luasnya, 20 hasta panjang dan 10 hasta tingginya. Keluasan tersebut mampu memuatkan hampir 20 000 buah tengkorak kepala! Rumah-rumah kediaman, banyak dih4ncvrkan termasuk juga tempat-tempat pengajian dan masjid pusaka, warisan Kerajaan Nuruddin Zanki dan Salahuddin Al-Ayubi.

Apabila Timur mendapat berita bahawa beberapa orang suruhannya telah dibvnvh oleh penduduk Baghdad, maka bersegeralah Timur berangkat ke Baghdad untuk membalas d3nd4m. Setibanya di Baghdad, beliau melakukan perkara yang sama seperti di tempat-tempat yang ditakluknya. Beliau telah mem3ngg4l kep4la hampir 90 000 penduduk Baghdad dan telah menghasilkan hampir 120 ‘piramid’ dengan tengk0rak-tengk0rak kepala tersebut!

Kemaraan kuasa dan kegil4an Timur diperluas dengan menggugat kedaulatan kerajaan besar umat Islam, iaitu Kerajaan Turki Uthmaniyyah, pimpinan Sultan Bayazid di Ankara. Maka, tercetuslah Pert3mpur4n Ankara pada tahun 1402, yang menyaksikan kekalahan Kerajaan Turki Uthmaniyah di tangan kerajaan Timurlane.

Dengan beberapa siri kejayaan men4w4n Turki, Damaskus dan India, beliau kemudiannya berhajat untuk menawan negeri Tiongkok yang sangat luas ketika itu. Beliau telah mempersiapkan sejumlah 200 000 orang tenter4 untuk pert3mpur4n tersebut. Namun hajat ini tidak kesampaian kerana raja ini telah m4ti kesejukan di pertengahan jalan. Maka, terselamatlah negeri-negeri Tiongkok itu dari jajahan Timurlane.

RUJUKAN:

Hamka. (2018). Sejarah umat Islam (2016 ed.). Selangor: PTS Publishing House.

Barnes-Brown, A. Tamerlane’s Reign of Terr0r. Retrieved September 21, 2020, from https://www.historyanswers.co.uk/people-politics/tamerlanes-reign-of-terr0r/

He bvilt t0wers from the skvlls of his enemies. (2004, August 16). Retrieved September 21, 2020, from https://www.telegraph.co.uk/culture/books/3622238/He-bvilt-t0wers-from-the-skvlls-of-his-enemies.html


Tiga Imam Besar Dari Alam Melayu

Semasa Daulah Uthmaniyah menguasai Tanah Haram, jawatan Imam Besar Masjidil Haram terbuka kepada umat Islam dari seluruh dunia yang benar-benar berkelayakan. Dalam tempoh tersebut, hanya ada tiga orang ulama besar dari Nusantara yang dicatatkan pernah diangkat menjadi Imam Besar Masjidil Haram. Mereka ialah :-

1) Syeikh Junaid Al Batawi

Lahir di perkampungan yang melahirkan ramai ilmuan Betawi iaitu Pekojan, Jakarta Barat. Beliau sangat masyhur di Tanah Arab kerana keilmuannya sehingga diberi gelaran Syaikhul Masyaikh Dikatakan panggilan ‘Siti Rahmah’ oleh orang-orang Arab kepada wanita-wanita Indonesia di Arab Saudi pada hari ini berasal dari nama isteri Syeikh Junaid Al Batawi. Beliau meninggal dunia di Mekah sekitar tahun 1840 an

2) Syeikh Nawawi Al Bantani

Lahir di Kampung Tanara, Serang, Banten pada tahun 1815. Mendapat gelaran Sayyidul Ulama Al Hijjaz (penghulu Ulama Nusantara di Hijjaz). Karyanya yang ditemui adalah sekitar 38 buah dalam pelbagai bidang seperti tafsir, hadith, tauhid, fiqh, tasawwuf & lain2. Beliau meninggal dunia di Mekah pada tahun 1897 dan dikebumikan berhampiran dengan makam isteri Rasulullah SAW, Sayyidatina Khadijah R.ha.

3) Syeikh Ahmad Khatib Al Minankabawi.

Lahir di Koto Tuo, Agam, Sumatera Barat pada tahun 1860. Beliau berguru dengan beberapa orang ulama besar Mekah antaranya mufti Mekah, Syeikh Ahmad Zaini Dahlan. Beliau bukan sahaja pakar dalam bidang agama, malah beliau juga mahir dalam ilmu matematik. Antara karya matematik tulisannya ialah Raudatul Hisab & Alam al-Husab fi Ilm al-Hisab. Beliau meninggal dunia pada tahun 1916 di Mekah.

Gambar : Masjidil Haram tahun 1889


Bila Finland Beri Wang Percuma Kepada Rakyatnya

Tidak berapa lama dahulu, Finland cuba bereksperimen dengan eksperimen pendapatan asas universal (UBI) di mana 2,000 rakyatnya dipilih secara rawak dan diberi cek 560 euro sebulan untuk tempoh dua tahun.

Idea berkenaan mula menarik perhatian ramai dengan beberapa negara lagi mula bereksperimen atau menjadikannya sebagai polisi kerajaan. Matlamat eksperimen Helsinki ini ialah mempromosikan pekerjaan di mana rakyat yang ada pendapatan asas ini bersedia untuk bekerja walaupun dengan gaji sedikit atau pekerjaan itu bersifat sementara.

Idea UBI ini bukanlah sesuatu yang baru kerana ia sudah dicanang sejak abad ke-16 lagi oleh individu seperti Thomas Paine, Thomas Spence dan Henry George. Dengan memberi peluang kepada rakyat menikmati pendapatan asas, ia dilihat dapat membanteras kemiskinan dan mengurangkan jurang ketidaksamaan pendapatan dalam kalangan rakyat.

Idea ini mendapat sokongan ramai seperti Elon Musk, Mark Zuckerberg, Henry Paulson (bekas Setiausaha Perbendaharaan Amerika), Arvind Subramanian (penasihat ekonomi India) dan pemenang Anugerah Nobel Ekonomi 2015 Sir Angus Deaton.

Tetapi jika ada yang merasakan ia dapat menambah lebih ramai orang terlibat dalam dunia pekerjaan seperti diharap Helsinki, maka mereka salah. Sebaliknya menurut penyelidik Finland Olli Kangas, ia membuatkan mereka lebih gembira daripada kumpulan perbandingan. Seorang lagi penyelidik iaitu Minna Ylikanno berpandangan kumpulan UBI ini bukan saja tidak merasa tertekan, malah berasa yakin dengan masa hadapan mereka dan kemampuan mereka mempengaruhi isu-isu sosial.

Maka objektif UBI seharusnya ke arah mengurangkan penderitaan manusia atau lebih tepat, menjadikan manusia lebih gembira. Ini kerana bila manusia merasa gembira, ia sebenarnya membantu mengurangkan perbelanjaan kerajaan dalam soal kesihatan terutama membabitkan rakyat yang mengalami masalah kesihatan yang serius.

Buktinya, hasil eksperimen UBI di sebuah bandar bernama Dauphin di Manitoba, Kanada pada tahun 1970-an. Skim pendapatan asas yang diperkenalkan di bandar berkenaan mendapati wujud pengurangan bilangan individu berjumpa doktor dan pengurangan peratusan sebanyak 8.5% bagi individu yang dimasukkan ke hospital.

Selain itu, UBI turut mewujudkan kestabilan psikologi penerimanya dan mendorong mereka untuk melibatkan diri dalam sektor keusahawanan. Ini diakui salah seorang penerima UBI iaitu Sini Martinnen yang menyifatkan pengalaman UBI seperti memenangi tiket loteri. Tetapi pada masa sama, ia turut membolehkannya memulakan perniagaan sendiri.

Satu perkara menarik berkenaan UBI ialah wujud mitos orang akan kurang bekerja atau malas bekerja sekiranya semua ditawarkan wang percuma. Tetapi orang yang mendakwa mitos ini terlupa wang yang diterima ini boleh dibelanjakan mengikut keperluan mereka seperti pembelian barang keperluan, perkhidmatan kesihatan, modal perniagaan dan menambah simpanan dalam bank.

Bukankah perkara itu merancakkan lagi sentimen perbelanjaan pengguna dalam negara, menambah aliran masuk wang dalam negara terutama dalam sektor perniagaan dan meningkatkan kuasa beli rakyat? Jika ada yang masih percaya mitos sebegini, maka usah marah jika Milton Friedman dan Keith Ellison menggelar anda tolol. Dan eksperimen UBI ini sudah membuktikan mitos mengarut ini seharusnya dibakulsampahkan.

Dan jika nak katakan eksperimen sebegini tidak menjadi, perlu diingat eksperimen ini hanya mencakupi 2,000 orang sahaja. Ia tidak mengubah jenis atau bilangan peluang pekerjaan yang ditawarkan serta bilangan pendapatan boleh guna masyarakat yang perlu diperuntukkan untuk usaha ini.

Jika hendak melihat impak sebenar UBI kepada dunia pekerjaan, ia perlu dilaksanakan sepenuhnya di mana perlaksanaan sebegini sudah pasti akan menghasilkan lebih banyak peluang pekerjaan. Nakkan kepastian, tunggulah semua keputusan kajian UBI Finland dibentangkan pada tahun hadapan. Dari situ, baru kita lihat bagaimana ia boleh ditambahbaik terutama dari segi objektif dan cara perlaksanaan.

SUMBER

Samuel, Sigal. (2019). Finland gave people free money. It didn’t help them get jobs — but does that matter.  Vox.


Salad Boleh Ditanam Di Marikh – Saintis

Sekumpulan saintis mendedahkan salad boleh ditanam di Marikh selepas berjaya menghantar benih tanaman berkenaan untuk misi ke angkasa lepas. Penyelidikan ini menyaksikan lebih sejuta benih roket dihantar menggunakan roket sebenar ke Stesen Angkasa Lepas Antarabangsa (ISS) pada tahun 2015 dan mendapat sokongan angkasawan British, Tim Peake.

Apabila biji benih ini dihantar semula ke bumi, 600,000 kanak-kanak di seluruh United Kingdom dipilih menyertai satu eksperimen anjuran Persatuan Hortikultur Diraja di mana mereka akan menanam biji benih dan memantau pertumbuhannya. Walaupun penerbangan ke angkasa lepas tidak menjejaskan struktur benih dan pertumbuhannya, penyelidik mendapati pertumbuhan biji benih yang segar dan aktif berkurangan.

Mereka percaya hasil penemuan mereka yang diterbitkan dalam jurnal Life boleh menjawab persoalan sama ada tumbuh-tumbuhan yang boleh dimakan diusahakan untuk misi angkasa lepas berstatus jangka panjang. Penulis kertas berkenaan, Dr Jake Chandler berpandangan usaha membawa biji benih berkualiti ke angkasa lepas amat penting sekiranya mahu menyokong usaha eksplorasi manusia ke angkasa lepas.

Ini kerana berdasarkan dapatan mereka, perjalanan roket selama enam bulan mengurangkan keupayaan pertumbuhan biji benih roket berbanding biji benih yang ditanam di bumi sekaligus menunjukkan perjalanan ke angkasa lepas mempercepatkan proses penuaan biji benih.

Justeru, mereka berpandangan kunci untuk melindungi kualiti biji benih roket ialah melindunginya daripada kesan radiasi kosmik merbahaya dan getaran mekanikal kapal angkasa. Semasa berada di ISS, biji benih ini menerima radiasi 100 kali ganda berbanding semasa berada di permukaan bumi. Dan mereka menjangkakan radiasi yang diterima biji benih semasa di Marikh lima kali ganda berbanding semasa di ISS.

Di sebalik semua cabaran ini, pakar-pakar berpandangan usaha mengusahakan tanaman di angkasa lepas seperti dibayangkan Sir Ridley Scott dalam The Martian masih boleh direalisasikan dengan syarat benih-benih mendapat perlindungan secukupnya. Tambah Dr Chandler, sekiranya perkara ini dapat dicapai, prospek memakan salad yang ditanam di Marikh sedikit demi sedikit menjadi kenyataan.

Bagi Peake pula, eksperimen ini membantu komuniti saintifik memahami biologi di sebalik penyimpanan benih dan bagaimana ia mempengaruhi pertumbuhannya yang dianggap penting untuk misi-misi ke angkasa lepas pada masa akan datang.

RUJUKAN:

Griffin, Andrew. (2020). SALAD COULD BE GROWN ON MARS, SCIENTISTS SAY. The Independent. https://www.independent.co.uk/life-style/gadgets-and-tech/news/salad-grown-on-mars-rocket-space-station-international-iss-a9517336.html


Surat Terbuka Untuk Perdana Menteri: Isu UEC

Ke hadapan Tun M yang dikagumi…

Sedari kecil, kita mendengar kejayaan demi kejayaan yang dilakar oleh Tun M. Perubahan demi perubahan yang Tun telah lakukan untuk membangunkan Malaysia. Bahkan, seantero dunia bagai hanya mengenal satu nama sahaja pemimpin Malaysia yang berjaya – Mahathir Mohamad. Apatah lagi Wawasan 2020 yang menjadi visi utama Perdana Menteri ketika memerintah selama 22 tahun (1981 hingga 2003) . Kini sekali lagi Tun dipilih rakyat Malaysia sebagai Perdana Menteri untuk mengetuai kabinet Malaysia.

Tun…

Sebelum melanjutkan penulisan, ingin saya soroti sejenak sejarah Tanah Melayu yang mungkin sudah lama kita lupakan. Ketika mula mula kerajaan mengambil langkah untuk menyatupadukan bangsa melalui sistem pendidikan kebangsaan. Satu jawatankuasa ditubuhkan untuk mengkaji sistem pendidikan yang sedia dan ia dikenali sebagai Penyata Razak. Penyata Razak yang telah diperakui dan diluluskan menjadi Ordinan Pelajaran pada tahun 1957.

Ordinan ini telah mewajibkan semua jenis sekolah menggunakan sukatan pelajaran yang sama. Bahasa Melayu digunakan sebagai bahasa pengantar di semua sekolah, khusus untuk membantu perpaduan kebangsaan dan menjadi wahana yang berkesan untuk komunikasi pelbagai kumpulan etnik dan masyarakat pelbagai dialek atau bahasa.  Oleh itu masyarakat Malaysia yang berbilang kaum dan majmuk cuba untuk mengelak masalah polarisasi kaum kerana perbezaan kebudayaan, corak hidup dan menganuti kepercayaan. Antara yang turut  menyumbang kepada perbezaan tersebut juga ialah bertutur dalam bahasa ibunda yang berlainan.

Hari ini, apabila kerajaan mula mempertimbangkan pelaksanaan pengiktirafan UEC (Unified Examination Certificate)  dalam sistem pendidikan Malaysia sudah tentu ia amat menyentuh sensitiviti rakyat Malaysia. Namun yang menjadi kerisauan saya ialah apabila rata-rata anak melayu sendiri yang kurang cakna akibat baik buruk perlaksanaan UEC. Bahkan sikap tidak endah dan kenyataan mengelirukan daripada Menteri Pendidikan sendiri juga menjadi salah satu penyebab kenapa sesetengah golongan berpendirian untuk memilih diam dan tidak tercabar untuk menyatakan bantahan.

Betapa hari ini kita lihat apa yang berlaku dalam Malaysia menyebabkan golongan generasi yang bakal mewarisi negara tercinta ini sudah tidak ada jiwa dan kecintaan lagi untuk mempertahankan kedaulatan bangsa dan khazanah bahasa yang boleh dibanggakan. Perpaduan kaum yang cuba diwujudkan melalui Dasar Pendidikan Negara tidak lagi menjadi sesuatu yang penting untuk diperjuangkan demi menyemai semangat patriotisme sesama kaum  terhadap negara Malaysia tercinta.

Apakah Tun masih ingat akan hasrat Tun terhadap idea Sekolah Wawasan yang digagaskan sewaktu ketika dahulu? Sekolah yang berkonsep untuk menggabungkan sekolah kebangsaan dan sekolah jenis kebangsaan dalam satu kompleks persekolahan. Tiada hasrat yang lebih murni dari penubuhan sekolah tersebut melainkan hanyalah untuk mewujudkan perpaduan dalam kalangan murid dari pelbagai bangsa  dan latar belakang dan memupuk semangat integrasi antara pelajar pelbagai aliran.

Bayangkan semenjak dari sekolah rendah, semua menjalankan gagasan sekolah wawasan yang Tun idamkan. Persekolahan dimulakan dengan perhimpunan pagi yang terdiri daripada para pelajar pelbagai kaum. Menyemai semangat patriotik dan menyanyikan lagu Negaraku bersama sama. Membaca ikrar dan membacakan perlembagaan negara Malaysia dengan penuh semangat. Kemudiaan ketika waktu rehat duduk makan bersama sama, sebelah menyebelah antara pelajar Melayu, Cina dan India. Berborak dan bergaul sesama mereka. Interaksi yang sihat seperti inilah yang akan memupuk dan mendidik para pelajar untuk bertoleransi dan berlapang dada. Dan inilah yang akan terus menyuburkan semangat nasionalisme dalam masyarakat majmuk di Malaysia.

Apa yang saya coretkan disini bukan suatu yang baru. Dan ia bukanlah angan angan yang sengaja saya cipta dan reka melainkan ia adalah idea dan cita cita Tun sewaktu menjadi Perdana Menteri Malaysia 13 tahun yang lalu. Mungkin atas faktor kesibukan dan lambakan beban amanah yang perlu Tun fikirkan dan laksanakan oleh kerajaan membuatkan Tun terlupa akan impian Tun ini. Dulu, sebelum Tun mengundurkan diri sebagai Perdana Menteri Malaysia pada tahun 2003 Tun pernah menyatakan satu impian terakhir buat rakyat Malaysia.

“Jika rakyat di negara ini sengaja ingin mengasingkan diri dengan berfikiran sekolah kebangsaan hanya patut dipenuhi kanak-kanak Melayu, sekolah Cina untuk kanak-kanak Cina dan Tamil untuk kanak-kanak Tamil saja, maka sudah tentu sukar untuk membentuk corak rakyat Malaysia yang ada sekarang ini. Kerajaan amat menekankan penghantaran anak ke sekolah kebangsaan dan sekolah wawasan kerana mahu mengekalkan kejayaan negara dalam memupuk perpaduan kaum sampai bila-bila.”

Begitulah seruan Tun ketika itu agar rakyat dapat menghantar anak mereka ke sekolah kebangsaan dan sekolah wawasan walaupun sekolah vernakular tetap dikekalkan. Sedikit pun tidak berhasrat untuk menafikan hak pendidikan bagi masyarakat Cina dan India melainkan menggalakkan agar nikmat pendidikan ini dirasai secara bersama sama di bawah satu bumbung.

Masih segar juga dalam ingatan rakyat Malaysia pada tahun 2012, dimana timbul isu hangat pada ketika itu yang menzahirkan sikap tegas dan prinsip Tun dalam sistem pendidikan iaitu ketika isu cadangan penubuhan sebuah sekolah tinggi Cina persendirian baharu di Kuantan. Tun menyerang sekolah pendidikan vernakular yang didakawa menjarakkan rakyat dan menyekat hubungan hubungan antara kaum di negara ini. Tun juga mengatakan sekiranya kita mengiktiraf pendidikan Cina dan sijil mereka, kita akan mungkin ada 3 rakyat yang berlainan, dengan setiap satu bercakap dengan bahasa yang berbeza.

Malah Tun juga berpendapat bahawa kita tidak akan dapat hidup bersama sekiranya kita tidak memahami antara satu sama lain. Saya kagum dengan ketegasan dan kelantangan Tun pada ketika itu, bukanlah bermakna kita mahu menyekat kebebasan bangsa lain tetapi dengan melihat kesan jangka masa panjang hasil penubuhan institusi pendidikan yang berbeza sistem pendidikan seperti ini tidak akan menatijahkan masa depan yang baik dalam kelangsungan kesejahteraan masyarakat Malaysia.

Berbalik semula kepada tujuan utama penulisan ini agar kerajaan mempertimbangkan semula pelaksanaan janji manifesto Pakatan Harapan yang ingin mengiktiraf sistem UEC. Saya mencadangkan agar lebih baik sekiranya Tun bertindak lebih tegas dan menyatakan prinsip seperti yang pernah Tun lakukan sebelum ini. Apakah Tun rela membiarkan lahirnya generasi kaum Cina yang semakin terpisah daripada idea asimilasi dan pergaulan antara kaum? Apakah masih ada jaminan untuk kita membangunkan perpaduan yang dikenali sebagai Bangsa Malaysia sedangkan jarak hubungan antara kaum semakin besar akibat berbezanya sistem pendidikan?

Saya berpendapat adalah lebih baik Tun bersama para jemaah menteri yang lain terutamanya Menteri Pendidikan sebulat suara dalam menangani isu ini. Melaburkan lebih banyak usaha dan perhatian dan untuk memperbaiki sistem pendidikan yang sedia ada adalah cara yang terbaik untuk memenangi semula keyakinan para ibu bapa terhadap sistem pendidikan sekolah di Malaysia hari ini.

Mereka yang bersekolah persendirian Cina dan mengikuti sijil UEC ini sebenarnya tidak yakin dengan dasar Pelajaran Kebangsaan sebab itu mereka memilih untuk belajar dalam satu sistem di luar dasar pendidikan kebangsaan. Malah Kementerian Pendidikan masih belum terlambat untuk ‘merawat’ semula sistem pendidikan negara agar menjadi lebih ideal dan bukannya mengambil langkah mengiktiraf UEC sebagai jalan pintas.

Kita juga turut melihat rakan-rakan dari bangsa lain juga menzahirkan luahan hati mereka dan tidak menyokong pengiktirafan UEC kerana jelas ia bertentangan dengan Falsafah Pendidikan Negara dan Akta Pendidikan Negara, bahkan Akta Bahasa Kebangsaan juga. Masyarakat faham yang kita perlukan sistem pendidikan yang seragam yang menjadi teras perpaduan sosial pelbagai kaum di negara ini. Sepatutnya sistem pendidikan yang mengutamakan Bahasa Melayu dan Sejarah Malaysia tanah air yang sebagai teras untuk membina negara bangsa dan memastikan keharmonian antara kaum dikekalkan.

Tun…

Akhir kata, harapan besar saya sandarkan kepada Tun sebagai benteng terakhir untuk bersuara tegas dalam isu ini dan menyatakan pendirian Tun. Setelah sekian lama  keharmonian dan maruah bangsa kita di bumi Malaysia ini dipelihara Perdana Menteri sebelum ini,  saya tidak mampu melihat UEC ini diiktiraf ketika saat kembalinya Tun M memegang tampuk pemerintahan negara hari ini.

Nurul Maziah binti Mohd Nor


Runtuhnya Empayar Rusia Kerana Cinta

Cerita ini tidak semestinya menjadi satu-satunya punca kejatuhan Empayar Rusia, tidak sama sekali. Namun ia tetap menjadi salah satu faktor yang masih popular dalam sejarah kejatuhan monarki Rusia. Tetapi sebelum itu kita perlu fahami dahulu faktor-faktor utama yang menjatuhkan Empayar Rusia dan memulakan pemerintahan komunis pada tahun 1917.

Selama beratus-ratus tahun, kerabat elit Tsar yang kaya raya memerintah Empayar Rusia, di mana sebahagian besar rakyatnya terdiri daripada kelas petani. Semuanya berakhir ketika Rev.olu.si Februari tahun 1917, yang dicetuskan oleh sejumlah faktor penting, antaranya masalah ekonomi, sosial, dan politik. Tetapi jarang diceritakan yang semua masalah ini gagal diatasi pemerintah kerana cinta yang berlebihan terhadap isterinya.

Ketika Empayar Rusia terlibat dalam Pe.ra.ng Dunia Pertama, lebih dari lima belas juta orang dikerahkan menyertai tentera, lalu menyebabkan kekurangan pekerja di sektor kilang dan ladang. Ini sekaligus menyebabkan kekurangan makanan dan bahan asas.

Apabila barang keperluan semakin sukar didapati, harga barang tentulah menjulang tinggi, dan tidak lama kemudian ben.cana keb.ul.uran melanda di kota-kota Rusia. Kemarahan golongan kelas bawahan kian memuncak, kerana pekerja kilang terpaksa mender.ita selama 12 hingga 14 jam setiap hari dengan kadar gaji rendah dan peruntukan kesihatan dan keselamatan yang tidak mampu ditanggung.

Ru.suhan dan mogok berlaku di mana-mana saja. Di ladang, keadaan jauh lebih teruk. Selama berabad-abad, sekelompok kecil pemilik tanah bangsawan menguasai sebilangan besar pekerja yang ‘diberi hak’, yang pada hakikatnya terikat dengan tanah (hamba). Pada tahun 1861, Tsar Alexander II membebaskan para petani ini dan masing-masing diberikan sedikit tanah untuk diusahakan.

Sebilangan jumlah tanah yang kecil diberikan kepada petani untuk mengusahakan ladang terbukti tidak mencukupi untuk memenuhi keperluan asas dan makanan kepada setiap keluarga, dan kerana itu juga ia menyebabkan berlakunya ru.suhan besar-besaran di kawasan desa.

Tetapi apa yang pewaris Alexander II dan Alexander III iaitu Nicholas II lakukan? Apa reaksi Nicholas II terhadap segala kesukaran yang ditanggung oleh rakyatnya? Sebahagian besarnya adalah mengabaikan mereka, dan atas cadangan isterinya sendiri, dia menggunakan kekerasan dengan mengerahkan pasukan tentera untuk memadamkan ru.suhan atau mengakhiri pembero.n.takan.

Popularitinya kian merosot, dan pada tahun 1915, keadaan semakin buruk apabila Nicholas memutuskan untuk turun ke barisan hadapan bagi menaikkan moral tentera Rusia dalam Pe.ran.g Dunia Pertama dan meninggalkan tanggungjawabnya kepada isterinya yang tercinta.

Kisah-kisah sebegini bukan hanya berlaku terhadap Empayar Rusia sahaja, sejarah ketamadunan China pernah menyaksikan beberapa kali empayar pernah jatuh kerana cinta, Empayar Rom juga nyaris-nyaris tumbang kerana cinta, bahkan, Empayar Uthmaniyah pernah porak peranda seketika apabila seorang wanita yang dicintai sultan terlalu berpengaruh di tampuk kekuasaan hingga seorang putera terpaksa dikor.bankan bapanya sendiri.

Apa yang akan diceritakan ambillah sebagai pengajaran supaya kita tidak berlebih-lebihan dalam mencintai seseorang sekiranya kita menggalas tanggungjawab yang besar, lebih-lebih lagi sebagai pemerintah sebuah negara.

Latar Belakang

Tsarina Alexandra Feodorovna, atau namanya sebelum menjadi tsarina Empayar Rusia, Alix of Hesse adalah cucu kesayangan Ratu Victoria. Dia enggan dikahwinkan atas tujuan politik. Sebaliknya, dia memilih untuk mengahwini cinta sejatinya. Puteri tersebut jatuh cinta dengan Grand Duke Nicholas, pewaris takhta Empayar Rusia, dan Nicholas juga turut sama jatuh cinta dengan Alix.

Ratu Victoria agak keberatan untuk merestui perkahwinan itu, dia bukanlah membenci Nicholas, tetapi dia tidak menyukai Rusia dan dia percaya yang Alix tidak akan selamat jika tinggal bersama kerabat diraja di sana.

Ibu bapa Nicholas adalah anti-Jerman, mereka menentang hasrat Nicholas mahu mengahwini Alix kerana Alix adalah seorang puteri dari Jerman. Mereka pernah cuba mencari pasangan lain yang lebih sesuai. Namun, Nicholas mengatakan bahawa dia lebih menjadi pendeta daripada mengahwini wanita yang tidak dicintainya.

Pada tahun 1894, tahap kesihatan bapa Nicholas, Tsar Alexander III kian merosot. Untuk tidak menyukarkan proses pewarisan takhta sekiranya dia meninggal dunia, dia terpaksa mengizinkan Nicholas melamar Alix dalam keadaan yang tanpa kerelaan.

Alexander III akhirnya meninggal dunia pada 1 November 1894 dan Nicholas ditabalkan menjadi Tsar Nicholas II. Alix memeluk ajaran Gereja Ortodoks dan diberikan nama Rusia sebagai Alexandra Feodorovna, dan pasangan diraja itu melangsungkan perkahwinan pada 26 November 1894.

Empat anak pertama yang dilahirkan oleh pasangan diraja itu kesemuanya adalah anak perempuan. Ini membuatkan rakyat Rusia bimbang jika pewaris lelaki tidak akan dilahirkan. Oleh itu, pasangan ini mula beralih kepada kaedah tradisional untuk mendapatkan anak lelaki.

Pada tahun 1904, impian seluruh Empayar Rusia akhirnya menjadi kenyataan, Putera Alexei dilahirkan. Namun, Alexei didapati menghidap gejala hemofilia.

Hemofilia adalah sejenis gangguan genetik berdasarkan keturunan yang menghalang da.ra.h dari membeku. Pesakit kebiasaannya ma.ti pada usia muda kerana badan mereka tidak boleh menghentikan penda.rahan.

Genetik bermutasi yang menyebabkan hemofilia terletak pada kromosom X. Biasanya, wanita adalah pembawa gejala ini dan lelaki adalah individu yang menghidapinya. Alix mewarisi kromosom X yang bermasalah dari neneknya, Ratu Victoria.

Alix menjadi begitu obses terhadap keadaan kesihatan Alexei. Dia amat terdesak sehingga akhirnya dia meminta bantuan tokoh mistik Siberia, Grigori Rasputin yang terkenal. Entah bagaimana, kebetulan atau suratan, Rasputin ‘berjaya’ menyelamatkan nyawa Alexei selepas beberapa kali melakukan rawatan mistik.

Pada tahun 1915, Nicholas II berangkat ke barisan hadapan bagi menaikkan moral tenteranya yang di ambang kekalahan semasa Pera.ng Dunia Pertama demi Empayar Rusia. Dia meninggalkan Alix yang memangku kedudukan pemerintah empayar.

Semasa ketiadaan Nicholas, Rasputin menggunakan pengaruhnya terhadap Alix untuk menukar ramai pegawai-pegawai kerajaan. Sebagai contoh, Alix telah melantik empat perdana menteri dalam masa enam belas bulan.

Pengaruh Rasputin terhadap pasangan diraja itu meningkatkan rasa tidak puas hati rakyat Rusia terhadap Tsar Nicholas II. Ini melunturkan populariti Nicholas II di kalangan rakyat di saat Empayar Rusia terlibat dalam pera.n.g.

Alix juga semakin tidak popular di kalangan rakyat Rusia. Mereka mentafsirkan sikap semulajadi ratu tersebut yang pemalu dan pendiam sebagai sombong dan bongkak. Malah neneknya, Ratu Victoria, menasihatinya untuk memperbaiki popularitinya. Namun, Alix tidak menghiraukan nasihat itu kerana mempercayai kesetiaan rakyat Rusia adalah anugerah Tuhan.

Dia lebih suka menghabiskan masanya dengan Nicholas dan anak-anak mereka. Rakyat Rusia semakin percaya bahawa Alix yang merupakan bekas puteri dari Jerman (Jerman adalah m.usuh Sekutu semasa Per.an.g Dunia Pertama) memiliki agenda dan bersekongkol untuk menentang Rusia.

Menambahkan lagi tanggapan yang buruk, ratu tersebut mempengaruhi Nicholas II untuk menundukkan desakan proses demokratik di Rusia dan terus memerintah secara autokratik. Malahan terdapat spekulasi yang mendakwa Alix memiliki hubungan sulit di ranj.ang bersama dengan Rasputin, namun itulah kuasa spekulasi, mampu meruntuhkan sebuah negara.

Nicholas II memerintah Empayar Rusia, tetapi dia bahkan diperintah oleh isterinya sendiri, apa yang menjadi isu adalah isterinya memberikan pandangan yang salah dan mengasingkan Nicholas II dari kenyataan sebenar yang Rusia sedang hadapi.

Ko.rba.n yang tinggi dalam Per.ang Dunia Pertama, kejatuhan ekonomi, dan ben.cana kebul.uran yang melanda rakyat Rusia akhirnya mencetuskan Revo.lusi Februari hinggalah Rev.olusi Oktober pada tahun 1917. Nicholas II terpaksa melepaskan takhtanya. Pada tahun 1918, Bolshevik (kerajaan komunis baru Rusia) membu.nuh Nicholas II dan seluruh ahli keluarganya.

Pihak Bolshevik dengan tergesa-gesa menyimpulkan Pera.ng Dunia Pertama tamat pada tahun 1918 dan fokus bertem.pur dalam peran.g saudara melawan beberapa paksi yang bertentangan, yang mereka menangi pada tahun 1922. Dengan itu, Kesatuan Soviet, negara komunis pertama di dunia, dilahirkan.

Nicholas amat kurang bersikap tegas, tiada kemahuan memerintah, dan terlalu menurut kepada rasa cinta. Ia bertambah lagi teruk dengan menurut saja isterinya yang terlalu bebas memberi pandangan. Kesannya bukan terhadap Nicholas semata-mata, tetapi seluruh Dinasti Romanov menanggung akibatnya.

Dia berkahwin atas dasar cinta dan memperoleh kehidupan berkeluarga yang bahagia. Tetapi harga yang dibayar adalah rosaknya keperibadian seorang maharaja yang sepatutnya menjadi pembuat keputusan mutlak selaku pemerintah Rusia, atau dalam erti kata mudah, antara harga kebahagiaannya itu adalah pemerintahan monarki Empayar Rusia dan nyawa diri serta keluarganya sendiri.

RUJUKAN:

Massie, Robert K. (2012). The Romanovs: The Final Chapter. Random House.

King, G. (1999). The Last Empress, Replica Books.

Pipes, Richard (1997). Three “whys” of the Russian Rev.olu.tion. Vintage Books.


Pengenalan Kepada Cakap Melayu Timur Dan Sejarahnya

Bahasa Melayu adalah sebuah bahasa Austronesia yang dituturkan oleh 250 juta orang di seluruh dunia. Bahasa ini dituturkan di Malaysia, Indonesia, Brunei, Singapura, Australia dan Thailand.

Loghat Johor-Riau dan Riau masing-masing dijadikan sebagai asas dalam Bahasa Melayu (Baku) dan Bahasa Indonesia (Baku). Selain itu, terdapat juga “loghat” seperti Cakap Melayu Timur. Persoalannya, apakah itu “Cakap Melayu Timur”?

PENGENALAN

Cakap Melayu Timur adalah sebuah “loghat” Melayu yang dituturkan oleh sekumpulan penduduk di Tanjung Jabung Timur, Tanjung Jabung Barat dan Indragiri Hilir. Untuk pengetahuan, nama tempat tersebut terletak di Negara Kesatuan Republik Indonesia (NKRI). Bukankah nama tempat tersebut terletak di barat?

Kenapa tak diberi nama “Cakap Melayu Barat”? Untuk pengetahuan semua, penutur bahasa tersebut adalah dipercayai orang Iranun yang berhijrah dari Mindanao. Secara geografinya, Mindanao terletak di sebelah timur.

CONTOH AYAT SEHARIAN

Antara ayat yang terdapat dalam Cakap Melayu Timur adalah “pagi səʁi”. Ayat tersebut membawa maksud “Selamat Pagi”. Ayat berkenaan seolah-olah seperti “Pagi Seri” dalam Johor-Riau. Jika benar, perkataan “seri” adalah serapan daripada Sanskrit iaitu “śrī (श्री)”.
Selain itu, “tabe̞t kə maʁi” adalah antara ayat yang terdapat dalam Cakap Melayu Timur. Ayat tersebut membawa maksud “Selamat datang”. Ayat berkenaan seolah-olah seperti “Terbit ke mari” ataupun “Tabik ke mari” dalam Johor-Riau.

Di samping itu, “aku sənaŋ dəŋan kaw” adalah antara ayat yang terdapat dalam Cakap Melayu Timur. Ayat tersebut membawa maksud “Saya suka sama awak”. Ayat berkenaan seolah-olah seperti “Aku senang dengan kau” dalam Johor-Riau. Perkataan “kaw” adalah singkatan daripada “əkaw”.

PERALIHAN BUNYI DARIPADA PROTO-MALAYIK

Proto-Malayik (PM) adalah kajian bahasa purba yang telah melahirkan bahasa moden iaitu Melayu, Iban, Minangkabau dan sebagainya. Untuk pengetahuan, PM adalah anak kepada Proto-Malayo-Polinesia (PMP) di mana PMP adalah anak kepada Proto-Austronesia (PAN).
Contoh perkataan yang terdapat dalam PM adalah *uraŋ, *rumah dan *tutur. Ketiga-tiga perkataan purba itu masing-masing membawa maksud “orang”, “rumah” dan “tutur”.

Perkataan *uraŋ adalah antara yang diwarisi dalam Cakap Melayu Timur. Perkataan purba tersebut telah berubah menjadi “uʁaŋ”. Pada pertengahan perkataan, “r” mereka adalah berbunyi Uvular Getaran Bersuara [ʁ]. Seperti Bahasa Perancis, mereka menyebut bunyi “r” dengan menggunakan tekak.

Perkataan *rumah adalah antara yang diwarisi dalam Cakap Melayu Timur. Perkataan purba tersebut telah berubah menjadi “ʁumah”. Pada permulaan perkataan, “r” mereka adalah berbunyi Uvular Getaran Bersuara [ʁ]. Seperti permulaan perkataan, pertengahan juga menyebut bunyi “r” dengan menggunakan tekak.

Perkataan *tutur adalah antara yang diwarisi dalam Cakap Melayu Timur. Perkataan purba tersebut telah berubah menjadi “tutɔʁ”. Pada penghujung perkataan, “r” mereka adalah berbunyi Uvular Getaran Bersuara [ʁ]. Seperti pertengahan perkataan, penghujung juga menyebut bunyi “r” dengan menggunakan tekak.

Perkataan *tutur adalah antara yang diwarisi dalam Cakap Melayu Timur. Perkataan purba tersebut telah berubah menjadi “tutɔʁ”. Mereka memiliki sebutan Vokal Buka-Tengah Belakang Dibulatkan [ɔ]. Bunyi tersebut adalah seperti bunyi “o” dalam “orang” dan “u” dalam “udang”.

CONTOH AYAT DALAM CAKAP MELAYU TIMUR

Pertimbangkan ayat berikut. Ayat tersebut ditulis dengan menggunakan Abjad fonetik Antarabangsa (IPA).

“Səadə uʁaŋ diʁanaʔkan bibasləpas dan puɲə ɟunɟo̞ŋ dan bənaʁ jaŋ samə. Uʁaŋ tu dikaruniaj ilat dan ʁəlo̞ŋ ati dan hendak ɲə bəgao̞l satu samə lae̞n dalam ŋəbu pəsanaʔan.”
Tidak boleh membaca IPA? Kami transliterasikan (Alihtuliskan) ayat tersebut ke tulisan Rumi.
“Seade ughang dighana’kan bibaslepas dan punye junjong dan benagh yang same. Ughang tu dikaruniai ilat dan ghelong ati dan hendak nye begaol satu same laen dalam ngebu pesana’an.”

Penulis cuba translasikan (Alihcakapkan) ayat tersebut kepada ejaan Johor-Riau.
“… orang diberanakkan bebas lepas dan punya junjung dan … yang sama. Orang itu dikurniakan … dan … hati dan hendaknya bergaul satu sama lain dalam … persanakan.”
Tiga titik di atas menunjukkan kesukaran penulis dalam mencari padanan perkataan.

KEBOLEHFAHAMAN BERSAMA

Kebolehfahaman Bersama ataupun dalam bahasa Inggeris “Mutual Intelligibility” secara ringkasnya adalah situasi di mana penutur dapat memahami antara satu sama lain tanpa perlu pelajarinya.

Persoalannya, apakah kesemua penutur Melayu dapat memahami Cakap Melayu Timur? Dengan keadaan, mereka tidak mengenali Bahasa Melayu dan Bahasa Indonesia Baku, tidak pernah bertemu dan mereka perlu berbual dengan menggunakan loghat masing-masing.
Sejujurnya, penulis tiada jawapan untuk soalan tersebut. Harap mereka yang berkenaan dapat memberikan ulasan di dalam ruangan ulasan di bawah.

AKHIR KATA

Kesimpulannya, itu adalah artikel tentang Cakap Melayu Timur. Perlu diiingatkan, tidak semua loghat Melayu adalah Johor-Riau. Malah, kesemuanya adalah adik-beradik yang telah dilahirkan oleh induk yang sama iaitu Proto-Malayik.

Apakah yang penulis terlupa tentang Cakap Melayu Timur? Harap berikan ulasan anda di dalam ruangan ulasan di bawah.

RUJUKAN

How many people speak Indonesian? Dicapai pada 18hb Julai 2020 dari http://ipll.manoa.hawaii.edu/…/how-many-people-speak…/

Bahasa Melayu. Dicapai pada 18hb Julai 2020 dari

Malay (Bahasa Melayu)

Omniglot: Malay. Dicapai pada 18hb Julai 2020 dari https://www.mustgo.com/worldlanguages/bahasa-melayu-malay/

Dewan Bahasa Dan Pustaka. Dicapai pada 18hb Julai 2020 dari http://prpm.dbp.gov.my/Cari1?keyword=johor+riau&d=175768&

Youtube: The Sound of Eastern Malay Language. Dicapai pada 18hb Julai 2020 dari https://m.youtube.com/watch?v=lBwo6oi76RI

Penerjemah ke Cakap Melayu Timur. Dicapai pada 18hb Julai 2020 dari https://lingojam.com/PenerjemahkeCakapMelayuTimur

ABVD: Proto-Malayic. Dicapai pada 18hb Julai 2020 dari https://abvd.shh.mpg.de/austronesian/language.php?id=740

Facebook: Melayu Timur. Dicapai pada 18hb Julai 2020 dari https://m.facebook.com/urangmelayutimur/?__tn__=%2Cg

Youtube: Aku Melayu Timur. Dicapai pada 18hb Julai 2020 dari https://m.youtube.com/channel/UCmSWoGNVRwYvWI7-_w27GMQ


Toyotomi Hideyoshi – Anak Petani Yang Menyatukan Jepun

Toyotomi Hideyoshi merupakan seorang daimyo yang hidup pada kurun ke-16. Beliau dianggap sebagai ‘penyatu Jepun’ kedua, menyusuli Oda Nobunaga dan mendahului Tokugawa Ieyasu. Memandangkan beliau dilahirkan dalam keluarga petani sebelum mendaki tangga sosial sebagai lelaki paling berkuasa di Jepun, kisah hidup Toyotomi Hideyoshi dianggap agak menarik.

HIDEYOSHI MULA MENEMPA NAMA

Sejarahwan tidak mempunyai banyak maklumat perihal kehidupan awal Toyotomi Hideyoshi. Apa yang diketahui, beliau lahir pada tahun 1537 (ada juga yang menyebut 1536 atau 1539) di Nakamura, Owari. Bapanya yang bernama Yaemon merupakan seorang petani atau ashigaru (tentera pejalan kaki) yang berkhidmat untuk klan Oda. Pada usia belia, Hideyoshi dihantar ke kuil untuk mendalami ilmu pengetahuan. Namun, gaya hidup yang sedemikian tidak kena dengan jiwanya justeru Hideyoshi melarikan diri dan memulakan petualangannya di bumi Jepun. Menurut beberapa sumber, Yaemon meninggal dunia semasa Hideyoshi berusia tujuh tahun. Kemudian, ibunya mengahwini seorang lagi orang bawahan klan Oda.

Hideyoshi pada mulanya mencurahkan khidmat bakti kepada Matsushita Yukitsuna, seorang pembesar dalam klan Imagawa yang berpangkalan di Wilayah Totomi. Kemudian, beliau membawa diri ke Wilayah Suruga untuk berkhidmat kepada orang atasan Yukitsuna, iaitu daimyo Imagawa Yoshimoto. Beberapa tahun kemudian, Hideyoshi pulang ke kampung halamannya dan menurut beberapa sumber, beliau turut membawa lari sejumlah wang yang diamanahkan kepadanya.

Pada tahun 1558, Hideyoshi pulang ke Owari dan menumpahkan kesetiaan kepada Oda Nobunaga. Menurut sumber tradisi, Hideyoshi dikisahkan berkhidmat sebagai pembawa sandal Nobunaga dan turut terlibat dalam Pertempuran Okehazama 1560. Dalam pertempuran tersebut, pasukan Oda yang saiznya lebih kecil berjaya menyerang hendap dan menewaskan pasukan Imagawa Yoshimoto. Lebih daripada itu, Yoshimoto sendiri terkorban sekaligus merintis laluan buat Nobunaga untuk meluaskan lagi kekuasaannya.

HIDEYOSHI MERAIH KUASA

Walaupun Hideyoshi sudah mencurah khidmat untuk klan Oda selama beberapa tahun, nama beliau hanya mula menonjol dalam catatan sejarah pada tahun 1573. Pada tahun itu, klan Asai dari Omi dihapuskan oleh Nobunaga dan Hideyoshi dikurniakan tiga buah daerah di bahagian utara wilayah itu.

Semenjak itu, Hideyoshi menempa nama baik sebagai komander tentera mahupun penguasa wilayah. Memasuki tahun 1582, Nobunaga dikhianati oleh salah seorang panglimanya, Akechi Mitsuhide. Rentetan itu, Nobunaga membvnvh diri di sebuah kuil di Kyoto yang bernama Honno-ji dan kem4tiannya dituntut bela oleh Hideyoshi dalam Pertempuran Yamazaki, di mana Mitsuhide ditewaskan.

Pemergian Nobunaga disusuli oleh krisis pewarisan kuasa dalam klan Oda, memandangkan setiap kerabat disokong oleh pembesar-pembesar yang berbeza. Hideyoshi sendiri menumpahkan sokongan kepada cucu Nobunaga yang bernama Oda Hidenobu. Pendiriannya ini berlawanan dengan beberapa pembesar lain, seperti Tokugawa Ieyasu yang mahu menaikkan Oda Nobukatsu, putera tertua Nobunaga yang masih hidup. Namun akhirnya, konflik ini dimenangi oleh Hideyoshi dan Hidenobu pun diangkat sebagai daimyo baru klan Oda.

Walau bagaimanapun, hakikatnya pewaris sebenar Nobunaga adalah Hideyoshi berikutan Hidenobu pada waktu itu masih kecil. Salah seorang seteru utama Hideyoshi adalah Shibata Katsuie. Dengan tewasnya Katsuie dalam Pertempuran Shizugatake 1583, pengaruh Hideyoshi semakin melebar. Namun, konflik antara beliau dan Ieyasu Tokugawa yang memuncak pada tahun 1584 menyaksikan kisah yang berbeza, di mana ia berakhir dengan perdamaian.

PEMERGIAN HIDEYOSHI

Pada tahun sama Katsuie dikalahkan, Hideyoshi memulakan projek pembinaan istana di Osaka. Pembinaan tersebut bertujuan untuk memperagakan kekuasaannya, di samping menjadi simbol impiannya yang mahu menyatukan Jepun. Penyatuan semula kepulauan itu di bawah satu kepimpinan berjaya direalisasikan pada tahun 1590, setelah klan Hojo yang berpusat di Edo (Tokyo moden) ditundukkan.

Walau bagaimanapun, impian Hideyoshi tidak hanya sebatas kepulauan Jepun sahaja. Beliau juga berhasrat mahu menguasai Korea, China, dan bahkan India. Pun begitu, kedua-dua serangan yang dilancarkan ke atas Korea berakhir dengan kegagalan.

Pada tahun 1598, Hideyoshi meninggal dunia pada usia 62 tahun. Walaupun kesihatannya banyak terjejas dek kekalahannya di Korea, kerisauannya yang lebih utama tertumpu pada nasib putera mahkotanya, Toyotomi Hideyori yang baru berusia lima tahun. Beliau berusaha seupaya mungkin untuk menjamin kedudukan puteranya itu. Namun ternyata, kekuasaan klan Toyotomi sudah pun tiba di pengakhiran dan kini, giliran klan Tokugawa pula untuk memerintah Jepun.

TERJEMAHAN:

Wu Mingren. (16 Jun 2017). Toyotomi Hideyoshi: How and Adventuresome Peasant Boy Became Japan’s Second Great Unifier. Ancient Origins.
https://www.ancient-origins.net/history-famous-people/toyotomi-hideyoshi-how-adventuresome-peasant-boy-became-japan-s-second-great-021442


Rahsia Kejayaan Pedagang Minang

Budaya berdagang mengakar kukuh dalam tradisi suku Minang. Maka tidak hairanlah jika ramai dari orang-orang Minang dikenali sebagai pedagang yang berjaya. Antaranya ialah saudagar besar di Kuala Lumpur suatu ketika dulu iaitu Haji Muhammad Taib.

Haji Muhammad Taib yang berasal dari Batu Sangkar memiliki pelbagai rangkaian perniagaan termasuk perladangan dan perlombongan hingga namanya diabadikan pada sebatang jalan yang terkenal di Kuala Lumpur iaitu Lorong Haji Taib.

Antara rahsia kejayaan pedagang-pedagang Minang suatu ketika dulu adalah pegangan pada ajaran pepatah yang dikenali sebagai ‘Kato pusako’. Pepatah-pepatah yang menjadi pegangan para pedagang Minang adalah seperti berikut:-

1) Rajin beribadat, hindari maksiat

Iduik baraka, mati bariman (hidup mesti berkat, mati mesti beriman)

Hari sahari diparampek, malam samalam dipatigo (Siang sehari diperempat, malam semalam dipertiga). Maknanya siang mesti kuat bekerja, malam mesti kuat beribadat

2) Kerja keras dan rajin

Lauik ditimbo mungkin kariang, gunuang diruntuah mungkin data (laut kalau ditimba boleh kering, gunung kalu ditarah boleh datar)

3) Berjimat cermat

Katiko ado ditahan lah ndak ado baru dimakan (ketika ada disimpan, bila tak ada baru digunakan simpanan)

Campah ulu misikin, rang hemat ulu kayo (Boros membawa kemiskinan, berjimat membawa kekayaan)

4) Pakai apa yang ada/ rebut peluang

Ndak ado rotan aka pun jadi (Tak ada rotan gunalah akar)

5) Menepati janji

Nak kayo kuek mancari, nak mulio tapaki janji, nak pintar kuek balaja (nak kaya kuatlah berusaha, nak mulia tepatilah janji, nak pintar kuatlah belajar)

6) Jujur dalam perniagaan

Sakali lancuang ka ujian saumua hiduik urang indak picayo (Sekali tak jujur seumur hidup orang tidak percaya)

Bajalan luruih bakato bana (berjalan mesti lurus, bercakap mesti yang benar)

7) Menepati dan menghargai waktu

Sakali marangkuah dayuang, duo tigo pulau talampaui (Nak sampai dua tiga pulau gunakan sekali dayungan sahaja)

Duduak marauik ranjau, tagak maninjau jarak, (Bila duduk meraut ranjau, bila berdiri meninjau jarak). Maknanya jangan buang masa.

8) Mesti bangkit jika gagal

Takuruang nak dilua, taimpik nak di ateh (Yang terkurung mesti berusaha keluar, yang terhimpit ke bawah mesti berusaha naik ke atas)

9) Banyak bersedekah

Adaik hiduk tolong menolong (adat hidup itu tolong menolong)

10) Mesti berguru atau bermentor

Baraja ka nan manang, mancontoh ka nan sudah (Belajar dari mereka yang menang, mengambil contoh dari mereka yang lalu). Maknanya belajar dari orang yang sudah berjaya, mengambil pelajaran dari orang yang rugi

Di samping itu, pemuda-pemuda Minang digalakkan merantau untuk berdagang kerana mereka ada pegangan pepatah iaitu ‘malawan dunio urang’ (melawan dunia orang lain) di mana pemuda yang mampu bersaing dalam dunia orang lain dianggap pemuda yang kuat.

Namun falsafah malawan dunio urang ini wajib digandingkan dengan ajaran pepatah :-

1) Bakato di bawah-bawah, mandi di ilie-ilie (Berkata di bawah-bawah, mandi di hilir-hilir). Maknanya jangan bercakap besar dan jangan menunjuk hebat (mesti merendah diri)

2) Muluik manih kucindan murah, baso baik gulo di bibia (mulut manis mudah bergurah, bahasa baik gula di bibir). Maknanya di tempat orang jangan serius sangat, mesti pandai beramah mesra dan bergurau senda dengan penduduk setempat

3) Mano bumi di pijak, situ langik dijunjuang (Mana bumi dipijak, situlah langit di junung). Mesti ikut dan menghormati adat dan budaya setempat

Sebab itu orang Minang yang merantau jarang dimusuhi di tempat mereka berdagang. Inilah antara rahsia kejayaan pedagang Minang. Pegangan seperti ini mesti ada bagi peniaga-peniaga Muslim/ Bumiputera pada hari ini.

Gambar: Batu berbentuk orang sedang sujud yang berkaitan dengan cerita masyhur tempatan iaitu seorang pedagang Minang bernama Malim Kundang terkena sumpahan ibunya.


Kenapa Jerung Megalodon Boleh Bersaiz Gergasi?

Sebut saja megalodon, ramai membayangkan jerung pra-sejarah seperti dibayangkan dalam filem The Meg terbitan Warner Bros. Tetapi mengikut satu kajian yang diterbitkan dalam jurnal Historical Biology, ia boleh saja mencecah saiz lebih besar jika berada di perairan yang lebih sejuk.

Megalodon atau nama saintifiknya Otodus megalodon wujud di setiap perairan dunia antara 15 hingga 3.6 juta tahun lalu. Komuniti saintifik hanya mengetahui tentang haiwan ini menerusi kajian gigi dan fosilnya. Jerung ini boleh mencecah saiz antara 15 hingga 20 meter – satu saiz yang cukup menggerunkan bagi mana-mana haiwan laut pra-sejarah.

Tetapi satu kajian lain mendedahkan semua saiz yang dicadangkan untuk megalodon bersifat spekulasi semata-mata. Ini termasuk imej megalodon dalam The Meg yang menampilkan Jason Statham sebagai protagonis filem tersebut. Dan ini ada kaitan dengan satu peraturan alam yang dikenali sebagai peraturan Bergmann.

Jadi, apa itu peraturan Bergmann? Peraturan Bergmann menerangkan haiwan yang bersaiz besar lebih suka berada di kawasan beriklim sejuk. Ini kerana dengan saiz badan yang besar, ia membantu mereka mengekalkan haba dengan lebih berkesan jika dibandingkan dengan haiwan yang bersaiz kecil. Peraturan ini diperkenalkan oleh ahli biologi Jerman, Max Bergmann pada pertengahan abad ke-19.

Jika teori ini terbukti, ini bermakna megalodon gergasi berkemungkinan hanya berlegar sekitar perairan sejuk seperti Antartika, Artik dan Greenland. Sementara megalodon yang lebih kecil berkeliaran di kawasan perairan yang lebih panas termasuk yang berhampiran dengan garisan Khatulistiwa.

Sebelum ini, penemuan gigi-gigi megalodon yang lebih kecil di beberapa tapak arkeologi menunjukkan ia merupakan kawasan untuk anak-anak jerung tersebut. Tetapi dengan kajian baru ini, saintis mengakui wujud kemungkinan ia milik megalodon dewasa yang bersaiz kecil.

Kajian yang diketuai Profesor Kenshi Shimada ini bukan sekadar membuka lebih banyak kemungkinan tentang megalodon. Tetapi ia juga ibarat cerminan masa depan jerung hari ini termasuk bagaimana ia beradaptasi dengan suhu laut yang semakin panas. Dengan perubahan iklim melanda dunia ketika ini, ia dijangka mengubah banyak aspek termasuk habitat haiwan pemangsa unggul di lautan.

RUJUKAN

Funnell, R. (2022, 7 Mac). Cold Waters May Have Made Megalodon Go Mega-Sized. IFLScience.

Sankaran, V. (2022, 8 Mac). Gigantic Megalodon sharks grew to much larger sizes in cooler waters, new study suggests. The Independent.


Borean – Makrokeluarga Bahasa Yang Tertinggi Setakat Ini

Sebahagian besar bahasa di seluruh dunia telah dikelaskan mengikut keluarga bahasa dan sub-keluarga bahasa yang tersendiri. Sebagai contoh bahasa Melayu, Jawa, Bugis, Hawaii, Sunda, Malagasy, Amis, Bunun, Iban, Kadazan dan sebagainya dikelaskan sebagai Austronesia lalu diikuti oleh sub-keluarga bahasa yang berbeza manakala bahasa Inggeris, Perancis, Sepanyol, Sanskrit, Rusia, Jerman, Sweden, Iceland, Latvia, Lithuania dan sebagainya dikelaskan sebagai Indo-Eropah lalu diikuti oleh sub-keluarga bahasa seperti Jermanik, Roman, Indo-Iranian, Balto-Slavik dan sebagainya. Jika kita menghimpunkan keluarga-keluarga bahasa seperti Austronesia, Indo-Eropah, Sino-Tibetan, Dravidian dan sebagainya, kita akan menemui sebuah makrokeluarga bahasa yang dinamakan sebagai Borean.

Borean ataupun lebih dikenali sebagai Boreal ataupun Boralean adalah sebuah hipotesis makrokeluarga bahasa yang merangkumi semua keluarga bahasa di dunia kecuali bahasa-bahasa peribumi di sub-sahara Afrika, New Guinea, Australia dan kepulauan Andaman. Bahasa Borean dipercayai telah dituturkan sejak zaman Penghujung Zaman Batu (50 000 – 10 000 tahun lepas) sehingga Zaman Ais Maksimum Sebelum Ini (Last Glacial Maximum) pada 31 000 -16 000 tahun lepas. Istilah Borean berasal daripada bahasa Yunani voréas (βορέας) yang bermaksud “Utara”, ini dibuktikan dengan sebagian besar penutur bahasa di seluruh dunia dituturkan di kawasan Hemisfera Utara.

Seperti mana kosa kata keluarga bahasa yang lain, kosa kata Borean juga diambil daripada konsep asas yang boleh ditemui dalam banyak bahasa. Konsep asas itu mempunyai persamaan antara satu-satu bahasa dengan yang lain. Konsep asas tersebut adalah nombor 1-9, hubungan kekeluargaan, organ pancaindera, haiwan dan sebagainya.

Antara kosa kata Borean adalah HVNLV. HVNLV bermaksud “dua”, “empat” dan “lapan” dalam bahasa Borean. Kosa kata ini adalah konsep nombor. Perkataan HVNLV dipercayai telah “melahirkan” perkataan *ńeljä dan *nāl- dalam Uralik dan Dravidian masing-masing. Bahasa Suomi (Neljä), bahasa Estonia (Neli) dan bahasa Magyar (Négy) adalah contoh bahasa Uralik manakala bahasa Tamil (Nālu), bahasa Kannada [nāl(u)ku] dan bahasa Malayalam (nāŋku) adalah contoh bahasa Dravidian.

Selain itu, KVNV adalah antara kosa kata dalam Borean. Dalam Borean, KVNV adalah bermaksud “Anak” dan “Muda”. Kosa kata ini adalah konsep hubungan kekeluargaan. Perkataan ini dipercayai tlah “melahirkan” perkataan *ken- dan *kɔ:n dalam bahasa Indo-Eropah dan Austroasiatik masing-masing. Bahasa Yunani Kuno (Kai̯nó-), bahasa Latin (Recēns), bahasa Avestan (kainyā-) dan bahasa Gaulish (Cintus) adalah contoh bahasa Indo-Eropah manakala bahasa Khmer Kuno (Kwan), bahasa Mon (Kwen) dan bahasa Bahnar (kɔ:n) adalah contoh bahasa Austroasiatik.

Di samping itu, HVKV adalah antara kosa kata dalam Borean. HVKV bermaksud “Mata” dalam Borean. Kosa kata ini adalah konsep organ pancaindera. Perkataan ini dipercayai telah melahirkan perkataan *kʷēn (~ *gʷ-) dan *be=gi dalam Sino-Tibetan dan Basque. Bacaan Beijing Moden (Juān), Han Barat (Kwjān) dan Cina Pertengahan (Kwien) adalah contoh Sino-Tibetan manakala “Begi” boleh ditemui dalam dialek Navar, Salazar, Lapurdia, Baztan dan Aezkoan dalam bahasa Basque.

Kemudian, WVRLV adalah contoh kosa kata bahasa Borean. WVRLV bermaksud “babi” dalam Borean. Kosa kata ini adalah konsep haiwan. Perkataan ini dipercayai telah “melahirkan” perkataan *wHārƛ̣_wǝ̆ dan *beRek dalam Kaukasia Utara dan Austronesia masing-masing. Proto-Lak (burḳ), Proto-Lezghia (*waIƛ̣:ʷ) dan Proto-Barat-Kaukasia (*Ĺawǝ) adalah contoh bahasa Kaukasia Utara. Warisan *beRek boleh ditemui di bahasa Puyuma, bahasa Tsou, bahasa-bahasa di utara Filipina dan sebahagian bahasa di pulau Borneo.

Akhir sekali, CVTV adalah contoh kosa kata dalam Borean. CVTV bermaksud “punggung” dalam Borean. Perkataan CVTV dipercayai telah “melahirkan” perkataan *sido, *stá(h), *sítá dan *sut- (?*sVṭ-) dalam Mongolik, Koreanik, Japonik dan Afroasiatik. Bahasa Mongolia (šodu), Bahasa Korea (t:aŋ), bahasa Jepun (shìta) adalah contoh bahasa Mongolik, Koreanik dan Japonik masing-masing manakala bahasa Arab (ʔist-), bahasa Ibrani (šǝtōt) dan bahasa Aram (ištä) adalah contoh bahasa Afroasiatik.

Macam mana nak membaca perkataan dalam bahasa Borean? C” adalah bunyi konsonan, “V” adalah bunyi vokal, “T” adalah bunyi nada, “N” adalah bunyi dengung, “F” adalah frikatif, P adalah plosif dan sebagainya. Sebagai contoh, CVTV adalah bermaksud “punggung” dalam Borean. Berdasarkan bunyi tersebut, perkataan yang boleh dibentuk dengan perkataan CVTV berkemungkinan adalah Baáa, Biïa, Zuüu dan sebagainya. Dengan kata lain, banyak bunyi mungkin perlu dihasilkan untuk membentuk kosa kata dalam Borean.

Austronesia, Turkik, Indo-Eropah, Sino-Tibetan, Koreanik dan sebagainya adalah keluarga bahasa yang diterima secara meluas dalam kalangan ahli bahasa. Kerana pelbagai sebab, Borean tidak diterima oleh banyak pihak. Sub-keluarga Borean yang menerima nasib yang sama seperti Borean adalah seperti Altaik, Nostratik, Austrik dan sebagainya.

Kesimpulannya, banyak bahasa di dunia berjaya dihubungkan di bawah induk yang sama iaitu Borean. Walaupun tidak semua menerima teori ini, namun tidak rugi jika mengkaji tentang selok-belok bahasa ini.

Rujukan

Artikel adalah sumbangan Alam Bahasa untuk The Patriots.


Teknologi Perubatan Uthmaniyah: Merawat Pesakit Dengan Muzik

Kaedah merawat pesakit dengan muzik digunakan di hospital-hospital dalam Daulah Uthmaniyah termasuk Hospital Sultan Bayezid II yang didirikan pada tahun 1484 M.

Lazimnya, kaedah perubatan menggunakan muzik digunakan oleh ahli-ahli perubatan Daulah Uthmaniyah untuk merawat pesakit mental. Bunyi muzik yang digunakan dalam rawatan bukan sahaja datang dari alatan muzik, tetapi dari bunyi air. Kaedah ini dikatakan memang mujarab merawat pesakit mental.

Namun, di samping merawat pesakit mental, muzik juga digunakan untuk merawat penyakit-penyakit yang lain. Setiap melodi yang tertentu digunakan untuk merawat penyakit yang tertentu. Sebagai contoh:-

1) Melodi Rast -untuk merawat penyakit strok

2) Melodi Iraq – mujarab untuk merawat penyakit cepat marah, sakit kepala & berdebar-debar

3) Melodi Isfahan – untuk membuka minda, meningkatkan kecerdikan & memperbaharui memori

4) Melodi Zirefgent – sakit belakang, sakit urat & kejang

5) Melodi Buzurk – untuk melegakan demam & meghilangkan perasaan takut

6) Melodi Zengule – merawat penyakit jantung

7) Melodi Hicaz – merawat masalah kencing tak lawas & meransang seksual


Sejarah Ringkas Tamadun Jepun

Sejarah tertulis Jepun dikesan melalui teks-teks klasik sejarah China sejak abad ke – 1 lagi. Walaubagaimanapun, sebenarnya Jepun telah diduduki sejak zaman Pra-Sejarah awal lagi. Ini berdasarkan penyelidikan arkeologi yang dijalankan di Jepun. Semasa Zaman Jomon iaitu sekitar tahun 12000 SM , Jepun dikatakan merupakan kawasan yang kaya yang menggalakkan perkembangan manusia yang mana Jepun merupakan pengeluar tembikar yang terawal. Jepun mula-mula mengedakan hubungan luar dengan China iaitu sekitar tahun 200 M. Berbanding dengan negara China, masyarakat Jepun pada waktu itu dikira agak mundur sedikit dalam pelbagai bidang.

Nihon atau Nippon adalah nama negara Jepun yang bermaksud “Tanah Matahari Terbit”. Nama lain Jepun juga disebut sebagai Yamato dalam catatan kuno. Nihon pula ialah perkataan yang merujuk kepada negara Jepun yang diberikan oleh orang Korea yang datang melawat Jepun. Nama ini terus kekal sehingga hari ini. Namun semasa pemerintahan Meiji (1868- 1926) dan zaman Taiso (1912-1926) perkataan Nippon mula digunakan untuk memberi impak maksimum kepada semangat kebangsaan orang Jepun.

Mengenai asal-usul orang Jepun. Terdapat 3 teori yang menerangkannya iaitu :

a ) Orang Jepun dikatakan berasal daripada orang Ainu (Proto- Caucasoid).

b ) Orang Jepun asal daripada orang Mongoloid.

c ) Orang Jepun berasal dari orang nusantara.

Mengikut sejarah orang Ainu telah menduduki negara Jepun 5000 tahun lebih awal daripada orang Mongoloid. Orang Ainu ini berhijrah ke pulau Hokkaido dan Honshu dan mereka ini berketurunan caucasian di mana kaum lelaki mereka mempunyai kulit berwarna putih dan mempunyai bulu di muka dan badan. Orang Ainu dikatakan berasal dari bahagian timur laut Asia. Di Jepun ahli geologis telah menemui tulang rangka haiwan yang hidup di utara Asia semasa zaman Pleistocene lebih kurang 10000 – 1000000 tahun dahulu.

Penemuan ini mencadangkan bahawa terdapat dataran penghubung yang menghubungkan pulau-pulau dengan benua Asia yang menjadi laluan untuk penghijrahan manusia awal. Menurut ahli paleotologis orang Ainu datang ke pulau Hokkaido dan utara Honshu dengan menaiki rakit atau perahu-perahu kecil bermula sekitar 20,000 tahun dahulu. Pada tahun ke 8 M apabila kemasukan orang Mongoloid bertambah pesat telah menyebabkan orang Ainu ini berpindah ke utara Hokkaido. Orang Ainu ini pada masa dahulu merupakan masyarakat primitif yang hidup dengan memburu dan memungut makanan.

Orang Mongoloid berhijrah ke pulau-pulau selatan Jepun agak terkemudian sedikit daripada orang Ainu dengan menyeberangi Selat Korea yang agak sempit dan bahaya. Orang Mongoloid ini bukan dari kalangan orang China tetapi mungkin berasal dari Korea atau Asia Tengah. Terdapat juga penghijrahan orang Mongoloid dari arah selatan China yang berkemungkinan dari pulau-pulau selatan. Orang Mongoloid lelaki mempunyai kulit kekuningan, sedikit bulu di muka dan badan mereka.

Pergerakan mereka meluas dari kawasan pantai barat Jepun mengarah ke timur iaitu dari pulau Kyushu ke pulau Shikoku dan menyusur ke pantai selatan pulau Honshu. Orang Mongoloid ini dipercayai sebagai asal keturunan orang Jepun moden sekarang ini yang merupakan kumpulan terbesar penduduk Jepun. Ini berdasarkan kepada persamaan yang didapati pada rupa bentuk fizikal dan keupayaan mereka menyerap cara hidup dan kebudayaan orang Cina.

Proses-proses penyerapan juga berlaku di antara orang Mongoloid dengan orang Ainu dan di antara penghijrah-penghijrah dari Korea. Ada satu teori lain yang mengatakan bahawa orang Jepun berasal daripada orang Nusantara daripada kalangan orang Polynesia.Orang Polynesia adalah penduduk di pulau-pulau Nusantara dan merupakan pelayar yang mahir. Mengikut teori ini kemungkinan orang Polynesia ini telah belayar sehingga ke negara Jepun. Tetapi memandangkan keadaan rupa bentuk fizikal dan struktur bahasa di antarakedua-dua orang ini, adalah sukar untuk menentukan dengan jelas bahawa orang polynesia adalah asal keturunan orang Jepun.

Penemuan-penemuan alatan batu oleh ahli arkeologi di kebanyakan tempat di kepulauan Jepun dipercayai bertarikh 25,000 tahun dahulu membuktikan telah wujud budaya manusia zaman awal. Para penyelidik juga telah menemui barangan tembikar tempatan yang menunjukkan telah wujud budaya yang maju pada 10,000 SM lagi. Penduduk di zaman Jomon hidup dengan cara primitif menggunakan alatan batu, tinggal dalam rumah lubang dan menjalankan aktiviti menangkap ikan dan memungut kerang serta memburu rusa dan babi hutan.

Budaya Yayoi yang lebih maju menggantikan budaya Jomon pada abad ke 4 SM di pulau Kyushu. Budaya Yayoi berkembang mungkin kerana penghijrahan orang-orang Mongoloid melalui Selat Korea ke pulau Kyushu untuk mengelak daripada kekacauan yang berlaku di negara China pada ketika itu.

Penghijrah-penghijrah ini membawa kemahiran melebur dan membentuk besi serta teknik menanam padi basah. Alatan besi telah digunakan dengan meluasnya dalam bidang pertanian seperti alatan cangkul, sabit, tajak dan lain-lain. Pada zaman ini satu alat memutar tembikar dengan menggunakan roda telah digunakan untuk menghasilkan tembikar telah digunakan dengan meluasnya.

Alat ini dipanggil yayoi dalam bahasa Jepun dan zaman ini telah dinamai Zaman Yayoi mengambil sempena alat itu.Orang zaman Yayoi sangat mempercayai gejala dan alamat (baik atau buruk) ke atas kejadian alam semulajadi. Mereka telah meminta pertolongan peramal atau ahli sihir untuk menjelaskan sesuatu gejala atau petanda-petanda yang membimbangkan mereka. Kepercayaan kepada peramal dan ahli sihir serta keyakinan tentang kekuasaan yang ada pada alam semulajadi telah melahirkan kepercayaan Shinto.

Agama masyarakat Jepun ialah Shinto atau “ Jalan Tuhan” yang merupakan agama asal dari kepualaun Jepun. Shinto dikatakan berasal daripada perkataan Shen yang bermaksud roh danTao yang bermaksud jalan. Ajaran Shinto sekarang ini bukanlah ajaran asli agama tersebut tetapi terhasil daripada pelbagai campuran ajaran dan juga agama seperti Buddha, Toiesme dan juga pengaruh daripada Siberia. Ajaran Shinto terbahagi kepada 5 bahagian yang mana terdapat 4 bahagian yang awal dan satu bahagian yang lahir zaman pemerintahan Meiji.

Bahagian utama agama Shinto ialah Shinto keluarga diraja (Koshitsu Shinto), Shinto Keramat (Jinju Shinto), Shinto Mazhab (Kyoha Shinto) dan juga Shinto Rakyat (Minkan Shinto)  dan semasa pemerintahan Meiji telah digabung Shinto keluarga diraja dan Shinto Mazhab menjadi Shinto Negara. Shinto Negara ini adalah satu propaganda pihak kerajaan Jepun pada masa itu dengan menggunakan khidmat rahib. Shinto Negara ini masih diamalkan pada waktu sekarang seperti dalam upacara kerajaan seperti melawat ke keramat Yasukuni iaitu tempat bagi memperingati rakyat Jepun yang terkorban masa P3rang Dunia ke 2 dan juga dalam menjalankan upacara perkahwinan.

Perkembangan ajaran Shinto hakikatnya berasal daripada kepercayaan Minkan Shinko iaitu kepercayaan rakyat mengenai kami. Kami yang asalnya disembah ditempat yang sering berbeza telah berubah tempat penyembahannya apabila masuk zaman Konfu dimana kami dikaitkan pula dengan asal usul keturunan keluarga. Oleh itu,setiap keluarga pada masa itu memiliki kamidan mempunyai tempat penyembahan khas untuk keluarga.

Semasa pemerintahan raja Yamato, bentuk ajaran Shinto yang diamalkan sekarang telah dibuat kerana raja Yamato sendiri adalah penyembah kami negara berteraskan Amaterasu. Pada zaman pemerintahan Yamato ini,bangunan kekal untuk penyembahan mula didirikan dan barangan seperti cermin,pedang dan barangan kemas dianggap mewakili kami yang disembah. Kojiki dan Nihongi menjelaskan bahawa pada abad ke 7 , Amaterasu telah dianggap sebagai sebagai kami yang agung dalam ajaran Shinto.

Antara cara yang digunakan untuk menyembahkami ialah dengan kaedah Matsuri. Matsuri ialah ritual yang dilakukan untuk penyembahan terhadap kami.Penyembahan kami dilakukan di rumah ( kamidana ) dan juga di jinja atau rumah penyembahan.

Dalam ritual Mitsuri ini, terdapat 4 unsur penting iaitu Penyucian atauharai,persembahan,pembacaan doa dan juga pesta makan namun sekarang ini bukan hanya Jinjayang mengadakan Mitsuri namun turut diadakan oleh pihak gereja.  Pembinaan Jinja atau kuil adalah daripada pengaruh China keatas Jepun.Jinja dibina dengan menggunakan kayu dan sentiasa dibina contohnya di Ise, setiap 20 tahun Jinja baru akan dibina berhampiran monument sebelahnya. Upacara Matsuri di Jinja dilakukan dengan mengarakkan simbol kami kesekelilingJinja.

Ajaran Shinto mula menerima pengaruh Buddha sejak zaman Heian dan zaman seterusnya. Kedatangan Buddha telah menyebabkan kedua agama ini saling melengkapi. Ajaran Shinto digunakan melakukan ritual dan agama Buddha untuk moral. Ini kerana ajaran Shinto bukanlah ajaran yang memiliki sifat moral dan etika. Namun dalam buku Tamadun Islam dan Tamadun Asia tulisan Ghazali Darusalam pula menyatakan bahawa ajaran Shinto berdasarkan kitab Nihong yang memuatkan kisah para dewa dan pendapat ini bertentangan sama sekali dengan tulisan daripada ahli sejarah yang lain.


Archduke Franz Ferdinand: Kemat!an Yang Mencetuskan WWI

Pewaris takhta diraja Austria-Hungary, Archduke Franz Ferdinand dilahirkan pada 18 Disember 1863, di Graz, Austria. Pada tahun 1900, Ferdinand melepaskan hak anak-anaknya untuk mewarisi takhta demi menikahi seorang wanita. Semasa berkuasa, beliau cuba memulihkan hubungan Austro-Russia sambil mengukuhkan hubungan pakatan dengan Jerman.

Latar Belakang Peribadi

Dia adalah putera sulung Archduke Karl Ludwig, yang merupakan adik lelaki kepada Maharaja Franz Joseph. Franz Ferdinand adalah anggota kerabat diraja Hapsburg, pemerintah Empayar Rom Suci, Empayar Austro-Hungary dan Empayar Sepanyol.

Beliau memulakan kerjaya dalam bidang ketenteraan pada umur 12 tahun dan dengan pantas dinaikkan pangkat sehingga berjaya menjadi Jeneral Utama pada usia 31. Selepas peristiwa bvnuh diri oleh Putera Mahkota Rudolf pada tahun 1889, disusuli dengan kemat!an bapanya sendiri akibat typhoid pada tahun 1896, Franz Ferdinand dipersiapkan untuk mewarisi takhta.

Pada tahun 1894, Franz Ferdinand bertemu dengan seorang wanita jelita iaitu Countess Sophia Chotek dan mereka berdua saling jatuh cinta. Walau bagaimanapun, adat perkahwinan kerabat diraja Hapsburg memerlukan seseorang itu wajib menjadi salah seorang yang berdarah dinasti yang memerintah atau mana-mana dinasti pemerintahan monarki di Eropah, dan Chotek pula bukanlah dari keturunan mana-mana keluarga diraja. Cinta Franz Ferdinand terhadap Chotek terlalu dalam hingga beliau enggan berkahwin dengan orang lain, bagaimana pun, pasangan itu masih menyimpan rahsia perhubungan mereka.

Selepas keluarga dimaklumkan mengenai hubungan itu, Maharaja Franz Joseph enggan memberikan restu dan keizinan kepada pasangan tersebut untuk melangsungkan perkahwinan. Akhirnya, beberapa pemimpin Eropah yang berpengaruh, termasuk Pope Leo XIII, berhujah bagi pihak Franz yang sedang angau mabuk cinta, menyatakan bahawa ketidaksepakatan tersebut telah menjejaskan kestabilan dinasti monarki Eropah.

Akhirnya Maharaja Franz Joseph terpaksa bersetuju dengan syarat bahawa tidak ada seorang pun anak cucu Franz dan isterinya yang dilahirkan nanti boleh menjadi pewaris takhta. Pasangan itu akhirnya berkahwin pada 1 Julai 1900.

Pembvnuhan Tangan Hitam

Pada musim panas 1914, Franz Ferdinand dan isterinya Sophie Chotek menerima jemputan untuk melawat ibukota Bosnia, Sarajevo. Beliau telah dimaklumkan mengenai aktiviti pengganas yang dilakukan oleh organisasi nasionalis “Black Hand” tetapi tidak memandang ringan terhadap amaran tersebut.

Pada pagi 28 Jun 1914, pasangan diraja itu tiba dengan keretapi dan enam buah kereta-bermotor membawa mereka ke dewan bandaraya untuk upacara sambutan secara rasmi. Franz dan isterinya berada di dalam kereta kedua dengan bahagian atas yang digulung untuk memberi orang ramai pemandangan yang terbaik.

Pada pukul 10:10 pagi, ketika kereta-bermotor melepasi balai polis pusat, agen Black Hand, Nedjelko Cabrinovic, melempar bom tangan ke arah kereta Archduke itu. Pemandu menekan pedal untuk bergerak dengan lebih laju apabila dia melihat objek terbang itu, lalu bom itu meletup di bawah roda kereta di belakangnya, mencederakan dua penumpangnya bersama-sama lebih kurang 12 orang awam yang menyaksikannya. Franz Ferdinand dikatakan telah berteriak dengan marah kepada pegawai tempatan,

“Jadi, anda menyambut tetamu anda dengan letupan bom ?!”

Akhirnya pada hari itu juga yang bertarikh 28 Jun 1914, Archduke Franz Ferdinand, pewaris takhta diraja Empayar Austria-Hungary dan isterinya Sophie ditemb4k mat! oleh seorang nasionalis berbangsa Serb dari Bosnia semasa melakukan lawatan rasmi ke ibu kota Bosnia di Sarajevo.

Pembvnuhan itu mencetuskan rantaian peristiwa yang membawa kepada bermulanya per4ng Dunia Pertama pada awal bulan Ogos. Pada 28 Jun 1919, lima tahun kemudian semenjak hari kemat!an Franz Ferdinand, Jerman dan Pihak Berikat menandatangani Perjanjian Versailles, secara rasminya menandakan berakhirnya per4ng Dunia Pertama.

Archduke bertolak ke Sarajevo pada bulan Jun 1914 untuk menghadiri upacara pemeriksaan perbarisan angkatan bersenjata imperial Bosnia dan Herzegovina, yang telah diserap sebagai sebahagian daripada Empayar Austria-Hungary pada tahun 1908. Penj4jahan secara senyap itu telah menimbulkan kebencian nasionalis Serbia yang menganggapnya sebagai pencabulan bangsa.

Mereka percaya wilayah itu harus menjadi sebahagian dari Serbia. Sekumpulan pemuda nasionalis telah merancang komplot untuk membvnuh Franz Ferdinand semasa lawatannya ke Sarajevo, dan setelah beberapa kali terlepas sasaran, Gavrilo Princip yang baru sahaja berusia 19 tahun telah berjaya menembak pasangan diraja pada jarak dekat, ketika mereka mula bertolak dalam perarakan rasmi diraja, temb4kan itu sekaligus telah membvnuh kedua-duanya dengan serta-merta.

Pembvnuhan itu membuahkan rantaian peristiwa-peristiwa yang berlaku dengan pantas sebelum pengisytiharan per4ng, Austria-Hungary bertindak secara melulu dengan terus menyalahkan kerajaan Serbia sebagai bertanggungjawab terhadap s3rangan itu.

Memandangkan keterlibatan Russia selaku kuasa yang besar telah memilih untuk menyokong Serbia, Austria meminta jaminan dari pihak Jerman bahawa mereka akan turut serta bersama Austria untuk menentang Russia dan sekutunya, ia termasuklah Perancis dan mungkin akan turut disertai Great Britain.

P3rang Dunia Pertama

Pada 28 Julai, Austria-Hungary mengisytiharkan per4ng ke atas Serbia, dan keseimbangan politik yang sudah sedia rapuh di antara kuasa besar Eropah mula runtuh, maka bermulalah konflik yang dahsyat pada mulanya dikenali sebagai per4ng Besar atau per4ng Yang Akan Menamatkan Segala Peper4ngan, kemudian lebih dikenali sebagai per4ng Dunia Pertama.

Selepas lebih daripada empat tahun pertumpahan darah, per4ng Besar berakhir pada 11 November 1918, setelah Jerman selaku pihak yang terakhir dari Kuasa Tengah, menyerah kalah kepada Pihak Berikat. Pada persidangan damai di Paris pada tahun 1919, para pemimpin Berikat telah menyatakan keinginan mereka untuk membina sebuah negara pasca per4ng yang lebih selamat dari peper4ngan masa depan yang mungkin lebih besar mudharat nya.

Perjanjian Versailles, yang ditandatangani pada 28 Jun 1919, ternyata telah gagal mencapai matlamat ini. Cita-cita besar Presiden Amerika Syarikat, Woodrow Wilson mengenai organisasi keamanan sejahtera antarabangsa terhenti apabila ianya dipraktik dan diperkenalkan sebagai Liga Bangsa-Bangsa.

Lebih buruk lagi, terma-terma dan layanan yang buruk yang dikenakan ke atas Jerman, ditambah lagi dengan kekalahan teruk dalam per4ng, kejatuhan mendadak ekonomi hingga Jerman menjadi pusat pelacuran nombor satu dunia pada waktu itu.

Ini semua telah menyebabkan rasa dendam yang membuku di jiwa bangsa Jerman semakin menebal terhadap perjanjian dan pihak yang menyusun perjanjian itu, di mana ia telah meletakkan negara Jerman berada pada satu kebangkitan yang tidak dapat dihalang lagi, suatu kebencian yang mencetuskan per4ng Dunia Kedua pada dua dekad kemudian.

Hubungan Dengan Tanah Melayu

Ya, semua p3rang dunia yang dahsyat ini berlaku hanya kerana kematian Archduke Franz Ferdinand ini. Semuanya kerana pembvnuhan seorang pewaris takhta diraja Empayar Austria-Hungary. Tetapi, tahukah anda? Archduke Franz Ferdinand merupakan salah seorang penerima (domestik) anugerah Darjah Mahkota Johor Yang Amat Mulia di Istana Besar, Johor.

Putera diraja Austria ini pernah tiba ke Tanah Melayu, ia dianggap sebagai lawatan Austria yang paling terkenal dalam sejarah Malaysia, antara perjalanannya yang tercatat dalam sejarah adalah melakukan kunjungan ke Johor pada 7 April 1893 dengan menaiki kapal HMS ‘Elisabeth’.

Malah, dikatakan, Franz Ferdinand adalah seorang pemburu yang amat berpengalaman dan berharap dapat pergi berburu dengan Sultan Johor tetapi malangnya Sultan berada di Bohemia pada waktu itu atas beberapa urusan rasmi.

Hubungan diplomat!k antara Austria dan wilayah Malaysia hari ini (semasa Tanah Melayu dijadikan koloni British) mencapai sejauh abad ke-19 juga. Pada bulan September 1866, Maharaja Franz Joseph dari Austria berkenan menubuhkan Konsulat Kehormat Austria di Pulau Pinang. Selepas kesepakatan dengan Hungary, pada tahun 1868 ia dijadikan Konsulat Kerajaan Austro-Hungary .

Apabila United Kingdom mengisytiharkan per4ng terhadap Austro-Hungary pada bulan Ogos 1914, Konsul Kehormat yang terakhir telah dipindahkan oleh pihak berkuasa ke kem konsentrasi di Australia. Semenjak itu, Republik Austria tidak mengekalkan satu pun konsulat di wilayah Tanah Melayu antara 1918 dan 1938. Segala tinggalan aset dan kepentingan Austria di Tanah Melayu dikawal dan dijaga oleh konsulat Jerman yang berpusat di Singapura.

Selepas kemerdekaan Austria dan selepas Kemerdekaan Malaysia, Austria dan Malaysia menubuhkan hubungan diplomat!k secara rasminya pada tarikh 6 Ogos 1962.

RUJUKAN:

Austrian Perspective on Key Foreign and Security Challenges Affecting EU and Southeast Asia and Austrian-Malaysia Bilateral Relations

AEI Occasional Paper 20 (H.E. Ambassador Christophe Ceska)


Samsung: Tranformasi Kedai Runcit Kepada Gergasi Elektronik

Samsung adalah sebuah syarikat berasal daripada Korea Selatan yang mengeluarkan pelbagai jenis produk berasaskan elektrik.

Salah satunya adalah produk telefon pintar Samsung Galaxy S dan Samsung Galaxy Note. Malahan, Samsung juga sudah beberapa kali mengatasi Apple dalam perlumbaan penghasilan telefon pintar futuristik.

Namun begitu tahukah anda, Samsung hanya bermula dengan perniagaan kedai runcit yang menjual pelbagai barangan di Korea Selatan. Jadi bagaimanakah syarikat ini bisa menjadi pemain utama produk berasaskan elektronik? Ayuh soroti artikel ini.

Samsung pada asalnya bermula sebagai sebuah premis kedai runcit yang digagaskan dengan modal US$27 oleh Lee Byung-chul pada tahun 1938.

Ketika itu Samsung hanya memiliki 40 orang pekerja untuk menjalankan perniagaan kedai runcit.

Memasuki tahun 1947, Samsung telah memindahkan operasinya ke Seoul walaupun Perang Korea sedang meletus.

Selepas itu, Samsung mula menggagaskan kilang gula serta kilang fabrik di Busan sehingga berjaya menjadi antara yang terbesar di Korea Selatan.

Selepas sahaja berakhir Perang Korea, Samsung fokus kepada perindustrian untuk membina kembali Korea yang telah hancur lebur.

Samsung mula memasuki industri elektronik pada tahun 1960-an dengan penubuhan beberapa anak syarikat seperti Samsung Electronics Devices, Samsung Electro-Mechanics, Samsung Corning dan Samsung Semiconductor & Telecommunications.

Ketika itu juga Samsung berjaya mengambil alih DongBang Life Insurance lalu menubuhkan Joong-Ang Development yang pada hari ini lebih dikenali sebagai Samsung Everland.

Bukan setakat itu sahaja, kolaborasi Samsung-Sanyo bikin syarikat itu mula menghasilkan televisyen, peti sejuk dan penghawa dingin.

Kemuncaknya, Samsung berjaya menghasilkan 5juta unit televisyen untuk pasaran tempatan dan antarabangsa dalam tempoh masa kurang daripada 10 tahun.

Tahun 1980 menyaksikan langkah awal Samsung untuk menghasilkan telefon bimbit dengan pengilhakan Hanguk Jeonja Tongsin.

Pada mulanya Samsung hanya menghasilkan papan suis telefon sahaja tetapi syarikat itu terus komited dengan pantas mengaptasi penciptaan telefon dan faks.

Hal itu menjadi perintis utama kepada Samsung untuk menerokai pasaran telefon bimbit tempatan dan antarabangsa.

Dalam tahun yang sama juga Samsung berjaya meletakkan diri mereka dalam arus globalisasi apabila syarikat itu mula memasuki negara Jerman, Portugal dan Amerika Syarikat.

Bahkan Samsung berjaya menubuhkan anak syarikat berkaitan percetakan bagi memberikan penyelesaian dan alternatif kepada industri percetakan.

Tidak lama itu, Samsung mula mengeluarkan komputer peribadi dan membuatkan angka jualan syarikat tersebut mencecah satu trillion won.

Prestasi hebat ini diteruskan oleh anak kepada Lee Byung-chul iaitu Lee Kun-hee sebaik sahaja mengambil alih Samsung. Sejak itu Samsung mula menghasilkan pelbagai barangan elektrik sehingga menjadi pelopor kepada penciptaan televisyen digital.

Bagi penghasilan telefon pintar pula, Samsung bermula dengan prototaip SPH-1300 yang mengaplikasikan skrin sesentuh pada tahun 2001.

Samsung bernasib baik apabila berjaya memiliki syarikat yang berkemampuan mengembangkan teknologi untuk peranti elektrik.

Perkara itu lantas merintis kepada kehadiran siri telefon pintar Galaxy dalam keluarga Samsung dengan GT-I7500 sebagai model pertama.

Sejak itu Samsung tidak menoleh kebelakang lagi apabila berjaya melancarkan Galaxy SII pada 2011. Ianya diikuti dengan Galaxy SII pada tahun berikutnya dimana model ini menjadi salah satu telefon pintar paling laris di dunia.

Situasi tersebut telah melayakkan Samsung diiktiraf sebagai pengeluar telefon pintar terbesar di dunia mengatasi gergasi Amerika Syarikat iaitu Apple.

Pada hari ini kita melihat Samsung telah mengeluarkan pelagai model telefon pintar yang agak futuristik.

Pesaing kuat mereka iaitu Apple telah jauh ketinggalan dibelakang sementara beberapa syarikat daripada China seperti Huawei mula mencabar dominasi mereka.

Walau bagaimanapun, baru-baru terdapat berita sedih yang melanda Samsung. Ianya berikutan syarikat tersebut mengambil keputusan untuk menamatkan serta-merta penghasilan Samsung Galaxy Note.

Hal ini demikian kerana permintaan terhadap telefon pintar telah jatuh mendadak angkara koronavirus.

Warga dunia ketika era pandemik tidak memiliki cukup wang untuk menukar telefon bimbit mereka kerana lebih menumpukan kepada simpanan dan makanan.

Jadi tindakan Samsung adalah tepat bagi mengelakkan mereka menanggung lebih banyak kerugian.

Itulah serba sedikit kisah mengenai Samsung yang bermula dengan sekadar kedai runcit sehingga menjadi gergasi elektronik dengan penghasilan telefon pintar.

Persoalannya adakah syarikat Malaysia yang mampu bermula dan menjadi sehebat Samsung pada hari ini?

RUJUKAN:

Burris M. (2020, Disember 2). The history of Samsung (1938-present). Lifewire.

Artikel ini turut boleh dibaca di laman portal ekonomi dan kewangan kami, The Outlook.


Kahwin Lebih Daripada Soal Haram-Halal

“Tak baik buat macam tu. Sebab perempuan ialah ibu. Kalau tidak ibu kepada anak-anak kita, ibu kepada ayah kita, ibu kepada datuk kita,” jawab seorang guru mursyid Tarekat Naqsyaband.

Ada satu kes, seorang gadis dipaksa berkahwin secara tiba-tiba. Lepastu, boleh pula diceraikan sesuka hati, atas alasan arahan pimpinan. Isteri dijadikan komoditi yang boleh dinikahi dan diceraikan tanpa kerelaan hati. Perempuan dilayan tanpa perasaan.

Syeikh tersebut membidas penganiayaan sebegitu. Walaupun dari segi hukum suami berhak menjatuhkan talak, bukan bermakna ia berhak pula dijatuhkan sesuka hati. Tidak. Begitu juga nikah, bukan sesuka hati tanpa memikirkan masa depan pasangan.

Just because you can, doesn’t mean you should.

Dari satu sudut, memanglah bukan wajib untuk kenal sebelum kahwin. Ramai pasangan yang tidak pun berkenalan awalnya, bahagia juga ke akhirnya. Soalnya di sini, ialah keserasian. Sekufu. Jika di masa tok nenek kita, di zaman penjajahan jepun, berapa ramai yang dinikahkan di usia kanak-kanak sebab nak mengelakkan daripada diculik jepun. Ia tidak perlu dipersoalkan kerana memang wujud keperluan. Di zaman ini, keadaan berubah. Nikah itu masih sah. Soalnya, adakah ia keputusan yang terbaik menurut situasi?

Islam itu sempurna.

Bila dikatakan sempurna, ia tidak berhenti pada ahwal halal haram semata-mata. Kesempurnaan Islam terangkum juga pada soal adil atau zalim, beradab atau biadap, bahagia atau sengsara. Islam tidak setakat syariat. Setiap kes pasangan hendaklah dikaji khusus berdasarkan situasinya yang tersendiri. Kisah hidup manusia berbeda-beda. Jalan takdir berlainan.

Agama kita bukan sekadar hukum hakam. Wahyu kepada manusia ini bersifat manusiawi. Hal yang halal tetapi menyakiti tanpa alasan yang benar, pun boleh jatuh haram. Islam itu lengkap pada aqidah, feqh dan tasawuf. Iman, islam dan Ihsan. Sesuatu amalan itu kewajarannya dipengaruhi oleh kematangan, kemampuan memikul tanggungjawab, adat, fitrah, keadaan, zaman, tempat dan seumpamanya.

Islam tidak menafikan kemanusiaan.

Sufi Naqsyaband di zaman Syeikh Abdul Wahab Rokan digalakkan untuk kahwin ramai. Poligami. Ketika itu ialah era peperangan melawan belanda. Bersesuaian keadaan zaman. Seorang anak murid sufi berkelayakan menjaga isteri-isteri, menyebarkan dakwah dan berjihad. Ia tidak pelik kerana wujud sebab tersendiri.

Sufi Naqsyaband di zaman sekarang pula digalakkan kahwin seorang sahaja. Kepada orang bujang, digesa segera bernikah. Kita sudah di akhir zaman. Sempurnakanlah sebahagian agama cepat-cepat. Lebih penting menjaga anak isteri yang ada berbanding menambah lagi beban. Amanah yang ada pun belum tentu sempurna dilaksana. Zaman kita lagi mencabar. Ketika ini ialah era fitnah dajjal berleluasa.

Masanya hampir tiba.

“Dajjal akan turun ke Mirqonah (nama sebuah lembah) dan majoriti pengikutnya adalah kaum wanita, sampai-sampai ada seorang yang pergi ke isterinya, ibunya, putrinya, saudarinya dan bibinya kemudian mengikatnya karena khawatir keluar menuju Dajjal.”

(HR. Ahmad)

Kahwin bukan sekadar soal nafsu.

Pilihan beristeri seorang atau ramai,

Sewajarnya dinilai neraca iman.

ﺇﺫﺍ ﺟﺎﺀﻛﻢ ﻣﻦ ﺗﺮﺿﻮﻥ ﺩﻳﻨﻪ ﻭﺧﻠﻘﻪ ﻓﺰﻭﺟﻮﻩ ﺇﻻ ﺗﻔﻌﻠﻮﻩ ﺗﻜﻦ ﻓﺘﻨﺔ

ﻓﻲ ﺍﻷﺭﺽ ﻭﻓﺴﺎﺩ ﻛﺒﻴﺮ

“Jika datang kepada kalian seorang lelaki yang kalian ridhai agama dan akhlaknya, maka nikahkanlah ia. Jika tidak, maka akan terjadi fitnah di muka bumi dan kerusakan yang besar.” (HR. Tirmidzi)

Karakter. Calon yang sesuai tidak terhenti pada beragama sahaja. Akhlak yang mulia sama ditekankan. Sikap bertanggungjawab, bertimbangrasa dan kepimpinan patut ada pada lelaki sebelum memperisterikan seseorang. Karakter yang baik dan sekufu bakal membahagiakan pasangan dunia & akhirat.

“Fatimah binti Qais telah berjumpa Rasulullah menceritakan bahawa Mu’awiyah dan Abu Jahm telah meminangnya, baginda bersabda yang bermaksud: Mua’awiyah seorang yang miskin tiada harta, manakala Abu Jahm pula seorang yang sentiasa mengantung tongkat di atas tengkoknya (garang dengan isterinya), maka kahwinlah dengan Usamah bin Zaid.”

(HR-Bukhari dan Muslim).

Maslahat nikah antaranya: